text:
नया संघीय नेपालमें मिथिला राज्य लेल अहिंसात्मक सत्याग्रहरूपी माँग संग धरना पर बैसल मिथिला राज्य संघर्ष समिति - जनकपुर के रामानन्द चौक पर बम द्वारा हमला कैल गेल। एहिमें घटनास्थल पर चारि गोटा निर्दोष सत्याग्रही के मृत्यु भऽ गेल जखन कि लगभग २४ आदमी घायल भऽ गेलाह। नेपाल में कोनो आन्दोलनमें भाग लेनिहार पर एतेक शक्तिशाली बम के प्रयोग आ सेहो सुनियोजित ढंग सऽ होयब अनबुझ रहस्य के तरफ तऽ इशारा करिते अछि संगे मिथिला के पहचान पर एहेन जबरदस्त चोट करब उग्रवादी तत्त्वके अपराधिक मनोवृत्तिके सेहो उजागर करैत अछि। मिथिलाके इतिहासमें शायद ई पहिल दुर्भाग्यपूर्ण बमकाण्ड केर घटना थीक। विगत किछु दिन सँ मिथिला राज्य संघर्ष समिति अपन माँग मिथिला राज्य के निर्माण प्रति नेपाल सरकार के ध्यानाकर्षण हेतु चरणबद्ध रूपमें करैत आबि रहल छल। ठीक जानकी नवमी एहेन पुनीत अवसर पर जनकपुरके पावन धाम के एहेन निन्दनीय घटना सऽ अपवित्रता केर कलंक लगायल गेल। समूचा मिथिलांचल के लोक नेपाल, भारत के संग विश्वके अनेको कोणमें रहनिहार के स्तब्ध कय देलक।
विगत किछु वर्षमें नेपाल सऽ राजतंत्रके खात्मा भेला उपरान्त नया संविधान बनबाक क्रम जारी अछि आ आब मुश्किल सऽ किछु दिन मात्र बाकी अछि जखन नेपाल के संविधान के घोषणा करब अनिवार्य अछि। नेपाल के सर्वोच्च अदालत एक अन्तिम तारीख जेठ १४ गते तक बनाबय लेल संविधान सभाके निर्देशन देने अछि। एहि अन्तिम तारीखके घोषणा भेला उपरान्त वर्तमानमें एहिठाम समस्त जनमानस अपन-अपन जातीय, क्षेत्रीय, सांस्कृतिक, भाषिक व अन्य पहचान के संविधानमें स्थान दियेबाक लेल व्यग्र अछि। एहेन कोनो दिन नहि जे कतहु बन्दी नहि होइ, हड़ताल नहि होइ वा कोनो प्रकार के माँग जनता अपन तरीका सँ सरकार के समक्ष प्रस्तुत नहि करैत हो। राजनीतिक दल सभ सेहो आपसी सहमति लेल जी-तोड़ प्रयास कय रहल अछि। जखन कि मिथिला प्रति सभके हृदयमें सम्मान छैक, लेकिन मधेस के राजनीति आ समग्र मधेस एक प्रदेश के माँग जाहिपर पहिले बेर एतेक रास सभासद चुनाव जीतिके संविधान सभा पहुँचल अछि, एहि सभ सँ मिथिला प्रति उदासीनता स्पष्ट रूपमें देखल जा रहल अछि। जे माओवादी पार्टी अपन चुनावी घोषणापत्र में संघीय नेपालमें मिथिला राज्य के सम्मानपूर्वक गठन करब कहने छलैक तेकर किछुवे दिन पूर्व एक नया प्रस्तावना राज्य-पुनर्गठन आयोग समक्ष रखलक जाहिमे मिथिला के नामोनिशान तक नहि देखेलक आ एक नया नाम मधेस विराट प्रदेश के चर्चा कयलक जाहि सँ मिथिलाके लोकमें उद्वेलन भेलैक आ तदोपरान्त मिथिला राज्य संघर्ष समिति अपन शान्तिपूर्ण आन्दोलन विभिन्न चरणमें करैत आबि रहल छल आ वर्तमानमें सेहो निरंतरता पौने छैक। मिथिला लेल मधेसवादी दल के द्वैत चरित्र सेहो देखयमें अबैत छैक। नेपाल के गणतंत्र घोषित होइते उत्पीड़ित पक्ष सभ के दबल आवाज उखड़लैक आ एहि में मधेस के आन्दोलन द्वारा मधेसीके सम्मान उपलब्धिमूलक भेलैक। चारू कात सऽ बस एक आवाज एलैक जे पहिले समग्र मधेस एक प्रदेश के मान्यता भेटैक तदोपरान्त मधेस भीतर जतेक संस्कृति, भाषा-भाषी, जात-जाति आदि छैक तेकरा लेल विकास क्षेत्र के रूपमें अलग-अलग प्रदेश बनायल जेतैक। लेकिन राजनीतिक धार के दिशा संक्रमण काल के एहि किछुवे वर्ष में एहेन बनि गेल छैक जे मधेस एक प्रदेश निर्माण व्यवहारिक नहि छैक, एतय तक जे स्वयं मधेसवादी दल जे सत्तामें पर्यन्त साझेदार छैक सेहो सभ अलग-अलग फोरम सऽ आवाज निकालय लागल छैक जे एक मधेस प्रदेश के माँग व्यवहारिक नहि छैक। एतबा नहि... मधेस एक प्रदेश के सभ सऽ पैघ बाधक एहिठाम के आदिवासी, जनजाति, मुसलिम आदि सेहो अपन पहचान मधेसी के रूपमें करय सऽ इनकार कयलाके बाद एहेन झगड़ा आ अन्तर्कलह के स्थिति उत्पन्न भेलैक जे नेपालमें एक मधेस प्रदेश के माँग लगभग अनिश्चित बनि गेलैक।
नेपालमें सभ दिन राजनीतिक निर्णयमें भारतके मुख्य भूमिका देखल गेलैक अछि। हालहि भारत के सेना प्रमुख अपन नेपाल यात्रा पर आयल समयमें प्रेसके सम्बोधित करैत कहलखिन जे नेपालमें एक मधेस प्रदेश के प्रारूप व्यवहारिक नहि छैक। नेपाल के प्रमुख राजनीतिक दल नेपाली काँग्रेस, एमाले व एमाओवादी सभ एहि बात पर अपन प्रतिबद्धता जाहिर कयलक जे नेपालमें एक मधेस प्रदेश संभव नहि होयत। तखन आब मिथिलाके पहचान लेल राजनीतिक दलमें कि सोच अछि व हुनका सभके द्वारा राखल गेल प्रारूपमें मिथिला के चर्चा किऐक नहि कैल गेल अछि इत्यादि महत्त्वपूर्ण विन्दुपर मैथिल सभ सोचय लगलाह आ लगभग तीन दशक सऽ मिथिला राज्यके माँग करनिहार मिथिला राज्य संघर्ष समिति के नेतृत्वमें ई माँग राखल गेल जे मिथिला राज्य कायम कैल जाय।
एहि तरहक अनेको आन्दोलन नेपालमें सर्वत्र चलि रहल अछि। मधेसमें अन्य समूह द्वारा सेहो अपन पहचान आ क्षेत्र के अलग राज्यके रूपमें कायम करबाक लेल आन्दोलन चलि रहल अछि। लेकिन किछु धार एहनो अछि जे मधेस स्वतंत्र देश निर्माण करय लेल अपन प्रतिबद्धता जाहिर करैत आबि रहल अछि। वर्तमान हमला के जिम्मेवारी एहने एक गूट लेलक अछि जेकर माँग मधेस स्वतंत्र देश के छैक। लेकिन विडंबना एहेन छैक जे अन्य समूह द्वारा मधेसमें कैल जा रहल कोनो माँग के प्रतिकार स्वरूप आइ धैर एहेन कोनो कार्रबाई एहि भूमिगत समूह सभ द्वारा नहि कैल गेल अछि। लेकिन मिथिलाके लोक स्वभाव सऽ कोमल हृदयके आ व्यक्तिवादी सोचमें बेसी अग्रसर रहैछ तखन एहेन माँग लऽ के सड़क पर आन्दोलन करैत देखि प्रतिद्वंद्विताके भावना सऽ या अन्जान कोनो भय व आक्रोश के कारण एहेन जघन्य हमला कैल गेल संभव बुझैछ।
नेपालमें हर तरफ सऽ एहि हमलाके निन्दा भेल अछि। भूमिगत संगठन सभ सेहो एहि तरहक कार्रबाई के अपराधिक कहलक अछि। राष्ट्रसंघीय मिशन द्वारा घटनाके संज्ञान लैत नेपाल सरकार सऽ निष्पक्ष जाँच करैत आवश्यक कार्रबाई के सिफारिश कैल गेल। तहिना भारत के दूतावास द्वारा सेहो एहि घटना के भर्त्सना कैल गेल। समूचा राष्ट्रमें एक अजीब शोक-लहर पसैर गेल अछि। मिथिला क्षेत्र सँ बाहर सेहो मैथिल सभ एकर भर्त्सना आ शोक सभा कय रहल छथि। भारतमें सेहो एहि घटना पर मैथिल सभ अपन आक्रोश प्रकट कयलनि अछि। राजनीतिकर्मी सभ मिथिला राज कायम करय लेल अपन शुभकामना संदेश पठौलनि अछि। आगामी १२ मई, २०१२ के एक वृहत रैली के द्वारा श्रद्धाञ्जलि सभा जानकी मन्दिर प्राँगणमें आयोजित कैल जायत से मिथिला राज्य संघर्ष समिति के सह-संयोजक सुनील मल्लिक बतौलनि अछि। संयोजक परमेश्वर कापड़ि सेहो बम-हमलामें घायल भऽ गेल छलाह। हुनक इलाज काठमाण्डुमें चलि रहल छन्हि आ ओ खतरा सऽ बाहर छथि। एहि घटनामें मारल गेल पाँचो जनकेँ नेपाल सरकार शहीद घोषणा कयलक आ सभक परिवार के दस-दस लाख के क्षतिपूर्ति उपलब्ध कराबय के घोषणा कयलक अछि। संगहि घायल सभक बेहतरीन इलाज लेल स्वयं प्रधानमंत्री एक विशेष मिटींग करैत डाक्टर सभके निर्देशन देलनि। घटना के फोटो सभ निम्न अछि।
- प्रवीण चौधरी


c: text/html

text:
नवका- पुरनका लेख सर्च करु...
मैथिली कहिआ ?
मुदा करोड़ों लोकक बजनिहार होयबाक बादो एकर जे विकास होबाक चाहि नहिं भेल...राज्य राजनीति केर कारणे ई उपेक्षा के शिकार बनल रहल...स्कूल कॉलेज में एकर पढ़ाई कम भ गेल...मातृभाषा के रूप में ई पाठ्यक्रम सं हटा देल गेल...
एकरा लेल सिर्फ राजनेते सभ के दोष नहिं देल जा सकय अ...मैथिल लोक खुद कम जिम्मेदार नहिं छथि...ओ अपन नुनु, बुच्ची के मैथिली नहिं पढ़ावय छथिन्ह...मिथिला में दरभंगा, मधुबनी, सीतामढ़ी, पूर्णिया, सहरसा कतौ चलि जाउ...अहां के अकटा अक्षर मैथिली में लिखल नहिं मिलत...कोनो बैनर, बोर्ड, होर्डिंग, विज्ञापन, पर्चा मैथिली में देखय के नहिं मिलत । एहि लेल की सरकार के दोष देल जाउ ? सवाल अई आखिर कहिआ तक मैथिली के आ हाल रहत ? एकरा अपन उचित सम्मान कहिआ मिलत?
पढ़बा-लिखवा आओर बजबा में जे मैथिल सभ में उदासीनता आयल अछि ओकरा कि कलह जाय...ऑर्कुट पर तं कएटा मैथिल साफ साफ मना कए देला जे हमरा सं मैथिली में स्क्रैप नहिं करुं।
ओना दिआ लक खोजलो पर शायदे कोनो भाषा मिलय जेहि में मैथिली सन मिठास होय...मैथिली तं प्रेम, प्यार केर भाषा अई...अहि में त हम ककरो सं जोर स बात तक नहिं कए पाबैत छी... गाम घर में कई बेर एहन देखबा के मिलल जे लड़ाई झगड़ा के समय जोर जोर सं बोलबा के क्रम में ओ हिंदी...अंग्रेजी पर चलि आबैत छथिन्ह...मैथिली में तं अहां झगड़ा कए नहिं सकैत छी...
मैथिली के बारे में कइ लोक सं अहो सुनय के मिलल जे ई ब्राह्मण, कायस्थक भाषा अछि...ऐहन नहिं छै मुदा आम लोक ज्यादा सं ज्यादा एकरा प्रयोग में लयताह एकरा लेल जागरुकता लाबय के जरूरत छै...
अलख जगाबय के जरूरत छै...जखन तक लोक में अपन भाषाक लेल प्यार, अनुराग नहिं देखबा में मिलत...एकर विकास संभव नहिं...ओना अष्टम अनुसूची में शामिल भेला के बाद एक बेर फेर सं हालात बदलय केर उम्मीद जागल अछि।हमरो सभके लिखय-पढ़य आ बाजय में बेसी सं बेसी एकर प्रयोग करय .
3 टिप्पणियां:

robotstxt: allowed

filter: keep


text: नई दिल्ली। दुनिया मे पोलियो उन्मूलन अभियान समाप्ति क अंतिम पायदान पर पहुंच गेल अछि आ एकर संगहि वैश्विक पोलियो उन्मूलन पहल अंतिम लक्ष्य हासिल करबाक उद्देश्य स वर्ष 2010-12 क अवधि लेल रणनीतिक योजना क शुरूआत केलक अछि, मुदा धन क कमी एहि मे बाधा बनि सकैत अछि। भारत मे पोलियो उन्मूलन क दिशा मे भारी प्रगति भेल अछि। एहि साल छह महीना स अधिक समय व्यतीत भेलाक बावजूद सबस बेसी प्रभावित दूटा राज्य बिहार आ उत्तर प्रदेश स पोलियो क घातक वायरस टाईप-1 क एकोटा मामला सामने नहि आयल अछि, जे पोलियो उन्मूलन क दिशा मे बहुत पैघ सफलता मानल जा रहल अछि। विश्व स्वास्थ्य संगठन क ताजा रिपोर्ट मे एहि बातक खुलासा भेल अछि।


text:
नवका- पुरनका लेख सर्च करु...
नैका बंजारा
गाम घर में त दुर्गा पूजा...इंद्र पूजा...सरस्वती पूजा... चित्रगुप्त पूजा के अवसर पर नाटक देखबाक लेल मिल जाइत छल...मुदा गाम घर से बाहर निकलला पर...सेहो बिहारक बाहर... दिल्ली, एनसीआर जइसन जगह में मैथिलीक कोनो नाटक...गीतनादक कार्यक्रम देखबा लेल कमे मिलैत अछि...आओर जों देखबाक लेल मिलैत अछि त वो एकटा सुखद अहसास स कम नहिं होयत अछि...ओना दिल्ली, नोएडा में मैथिली के आन कार्यक्रम...विद्यापति समारोह सभ होयत रहय छै...मुदा कार्यक्रमक बीच अंतराल एतेक होयत अछि जे पूछु नई...
खैर बहुत दिनक बाद मैथिल लोकनि के दिल्ली में एकटा बढ़िया नाटक देखबाक लेल मिलल...दिल्ली के मंडी हाउस इलाका में मैथिली के प्रसिद्ध साहित्यकार ब्रजकिशोर शर्मा मणिपद्म जीक उपन्यास पर आधारित नाटक नैका बंजारा क मंचल कएल गेल...
मिथिला में नैका बंजारा लोक कथाक रूप में प्रचलित अछि...एकरा ब्रजकिशोर शर्मा मणिपद्म जी उपन्यासक रूप देने छथिन्ह...जाहि लेल हुनका साहित्य अकादमी पुरस्कार स सेहो सम्मानित कएल गेल ...एहि उपन्यास के नाटकक रूप देला कुमार शैलेन्द्र जी...मैथिल दर्शक स भरल ऑडिटोरियम में मैथिली नाटक देखनाय लोकक लेल सुखद छल... ध्वनि आ प्रकाशक संयोजन जेहन सुन्दर छल मैथिल लोक शैली पर आधारित गीतक फुहार ओतबे रमनगर रहल...तकनीकी दृष्टि स ई नाटक जतेक प्रभावी छल, कलाकारक अभिनय ओतबे जीवंत.
3 टिप्पणियां:
पहिल बेर मैथिली में कोनो ब्लाग देखलऊँ। साधुवाद अपने के। अहिना मैथिली में लिखल करु। घर से एतय दूर मैथिली में किछु पढबाक खूब आनंद भेटल। आशा अछि अहिना नियमित रुप सऽ लिखल करऽब।जवाब देंहटाएं
शुक्रिया विजयजी, अहां अहिना उत्साह बढ़ाबैत रहुं...आ अहां के लगय जतय सुधार के जरूरत छै..बतायबजवाब देंहटाएं
धन्यवाद
- बेनामी27 अगस्त 2013 को 3:43 pm
नैका बंजारा के कहानी की है?जवाब देंहटाएं


text:
मैथिली अकादमी, पटना(बिहार) के पूर्व निदेशक श्री रघुवीर मोची के अनवरत अभियानक प्रथम चरण सहरसा जिला मे सम्पन्न भेल। श्री शशिधर ठाकुर(सचिव) बुद्धिजीवी विचार मंच, पारस कुमार झा, सुमन खाँ समाज एवम् आनन्दजी के सद्प्रयास सँ बोनगाम मे "सुफल सेवा संस्थान बनगाँव" के कार्यालय परिसर आ शांतिनगर मे, चैनपुर मे, परशरमा मे आओर उग्रतारा स्थान महिषी के निकट शत्रुघ्न चौधरी के दरवाजा पर सम्पन्न भेल।
रवि, सोम आ मंगल दिन चलल एहि कार्यक्रम मे माय- बहिन उत्साहपूर्वक भाग लेलनि आओर अप्पन कोकिल कंठ सँ स्वर देलनि। दर्जनों दाय लोकनि पोथी लय मिथिला संस्कार गीतक संरक्षण आ संवर्धनक प्रण लेलनि। एहि कार्यक्रम मे श्री रामदेव झा, विष्णुकान्त मिश्र, रमण कुमार चौधरी, विजय झा, चिन्टू मिश्र, नितेश कुमार मिश्र, राजूजी ,विजय महापात्रा, प्रेमलता झा, सुचिता झा, नूतन देवी, अनिता झा, इन्दिरा देवी के सहयोग सराहनीय रहल।
जय मिथिला! जय मैथिली!! जय मैथिल!!!


text:
पटना/नवदिल्ली : डीडी बिहारपर काल्हिसं प्रत्येक बृहस्पतिकें सांझ 6:00 बजे मैथिली धारावाहिक “एस.एन.झा के गजबे दुनिया” केर प्रसारण शुरू भ' रहल अछि. भवेश नंदन झा केर निर्देशनमे बनल एहि धारावाहिकमे मैथिलीक लोकप्रिय कलाकार अनिल मिश्र ओ फिल्म मुखियाजी फेम अभिनेत्री रोशनी झा मुख्य भूमिकामे छथि. एस. एन. झा के गजबे दुनिया”मे एक महत्वाकांक्षी पत्रकार एस.एन.झा (सूर्य नारायण झा)क पत्रकारिता जीवन आ आम जनताक विभिन्न समस्याकें हास्य-विनोदक संग देखाओल जाएत.
एहि धारावाहिकक प्रत्येक कड़ी अपना आपमे पूर्ण कड़ी अछि. दर्शककें परिणाम धरि पहुँचबा लेल एक सप्ताहक इंतज़ार नै करय पडत. हास्य धारावाहिकमे कडीक अंत एक पूरा घटनाक्रम ओ कहिनी केर अंत रहत. प्रत्येक कड़ीमे नव कथानक, नव हंसी, नव उमंग रहत जे एकरा अन्य धारावाहिक सभसं फराक करैत अछि. मैथिली दर्शक बहुत दिनसं टीवीपर अपन भाषाक कार्यक्रमक बाट ताकि रहल छथि. विशेषक' डीडी बिहार केर दर्शक जे मैथिली भाषी छथि, हुनका लेल ई अत्यंत हर्षक विषय अछि. धारावाहिकक स्क्रिप्ट विकास झा, सिनेमेटोग्राफी खालिद अब्बास, सम्पादन एल. के. शशि क' रहलाह अछि. सहायक निर्देशक छथि अमिताभ भूषण, ओमप्रकाश गुंजन, अविनाश प्रभाकर व अपर्णा झा, कार्यकारी निर्माता छथि प्रशांत कुमार व मुकेश चन्दन.
ज्ञात हो जे एम्हर किछु मैथिली एक्टिविस्ट सभ द्वारा डीडी मैथिलीक मांग जोर पकड़ने अछि त' दोसर दिस डीडी बिहारक ई डेग विशाल मैथिल जन समुदायकें अपनासं जोडि लेत. हालांकि बीच-बीचमे मैथिली साहित्यिक कार्यक्रम, फिल्म आदिक प्रसारण होइत रहै छै मुदा से अनियमित छैक आ दर्शक जुड़ाव नै महसूस क' पबइए. किछु दिन पूर्व मिथिमीडिया दिससं डीडी बिहारकें मैथिली कार्यक्रमक मादे ई-मेल सेहो कएल गेल छल. जे हो परिणाम दृष्टिगोचर अछि. धारावाहिकक पूरा टीमकें बधाइ आ देश-विदेशकेर मैथिली भाषी लोकनिसं आह्वान जे अवश्य देखू 'एस.एन.झा के गजबे दुनिया'. एहिसं डीडीपर मैथिली कार्यक्रमक पकैती सेहो हेतैक आ दोसर दर्शक वर्ग बढतैक त' भाषा बढतैक, माध्यम बढतैक, सकल समाज बढतैक.
(रिपोर्ट : मनीष झा 'बौआभाइ')
Tags: सिनेमा हालचाल : एहिपार


text:
सोमनाथ मन्दिर
सोमनाथ मन्दिर एकटा महत्वपूर्ण हिन्दू मन्दिर अछि जकर गिनती १२ ज्योतिर्लिङ्गसभमे सर्वप्रथम ज्योतिर्लिङ्गक रूपमे होइत अछि । गुजरातक सौराष्ट्र क्षेत्रक वेरावल बन्दरगाहमे स्थित ई मन्दिरक बारेमे कहल जाइत अछि की एकर निर्माण स्वयं चन्द्रदेव केनए छलाह । एकर उल्लेख ऋग्वेदमे सेहो मिलैत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- -सोमनाथ मंदिर, गुजरात –
- सोमनाथ – सबसे प्रमुख ज्योतिर्लिग
- श्री सोमनाथ महादेव मंदिर
- तीर्थ परिचय - सोमनाथ मन्दिर (तीर्थयात्रा महासंघ)
- सोमनाथ (गुजरात पवित्र यात्राधाम विकास बोर्ड)


text:
मैथिली सहित 24 टा भाषाके गूगल ट्रान्सलेटमे जोड़ल जा रहल छै।
गूगल घोषणा कयलक अछि जे ओ 24 टा नवका भाषाके गूगल ट्रान्सलेटमे जोड़त। जाहि अपन सभक माय समान मातृभाषा मैथिली तँ अछिये...
हाय रे दड़िभङ्गाके भाग्य एकदिस कादो-पानि सँ भरल बस स्टैण्ड दोसर दिस कलक्टर किछ...
भोर सँ सोसल साइट पर दड़िभङ्गाक बस स्टैण्डके दीन-हीन फोटो वायरल भ' रहल अछि। बस स्टैण्ड कादो आओर पानि सँ भरल अछि।...
दू वर्षक प्रतीक्षाके बाद हज यात्रा पर जा सकताह भारतीय, सऊदी सरकार कोटा तय...
सऊदी अरबके सरकार भारतके सूचित कयलक अछि अहि वर्ष भारतीय नागरिक हज यात्रा पर जा सकताह, मुदा कोविड सँ सम्बन्धित नियम सभकेँ...
सिक्किमके मुख्यमन्त्री दरिभङ्गा एयरपोर्ट सँ दिल्ली गेलाह।
16 अप्रैल 2022 :- सिक्किमके मुख्यमंत्री श्री प्रेम सिंह तमांग सिक्किम सँ सड़क मार्ग द्वारा किशनगंज, पूर्णियाँ, अररिया, सुपौल आओर मधुबनी होइत...
किएक लगओलक हाईकोर्ट मिथिला विश्वविद्यालय पर 20 हजार कें जुर्माना?
न्यायमूर्ति अहसानुद्दीन अमानुल्लाह कें एकलपीठ तय समय मे हलफनामा दायर नहि करय पर ललित नारायण मिथिला विश्वविद्यालय पर 20 हजारक जुर्माना लागल।
की तकनीकी दिक्कत दूर होयत, 8 सँ दरभंगा सँ उड़ान भरत जहाज?
दरभंगा सँ हवाई उड़ानमे आबि रहल तकनीकी दिक्कत सभके लय कय बृहस्पतिके एयरपोर्ट ऑथारिटी ऑफ इंडियाके अधिकारी सभ जिला प्रशासन आओर एयरफोर्सक अधिकारी सभके...
प्रधानमंत्री मोदी आ राहुल गांधी संगहि बिहार मे करता चुनाव प्रचार अभियानक आरम्भ
बिहार मे 23 अक्टूबर कें दुनू बड़का गठबंधनक शीर्ष नेता चुनावी प्रचारक आरम्भ करता। प्रधानमंत्री नरेन्द्र मोदी एनडीए उम्मीदवारक पक्ष मे चुनाव प्रचार कें लेल 23 कें बिहार आबि रहल छथि।
छैठ-दिवाली सं पहिने रेलवे देलक यात्रिगण कें उपहार, पूर्व मध्य रेलवे चलाओत 14 जोड़ी...
कोरोना काल मे ट्रेनक संख्या अखन कम अछि, मुदा पर्व-त्योहार कें देखैत रेलवे आर बेसी स्पेशल ट्रेन चलेबाक निर्णय केने अछि।
बिहार चुनाव मे अहि बेर कोरोनाक कारण भ’ सकैत अछि दोगुना खर्चा, निर्वाचन आयोग...
बिहार चुनाव होबय मे अहि बेर सरकार कें दोगुना सं बेसी खर्चा करय पैड़ सकैत अछि। 2015 कें चुनाव करबै मे जतय सरकारी खर्च लगभग 270 करोड़ आयल छल, ओतय अहि बेर ई अनुमानतः सवा छ सौ करोड़ रुपया भ' सकैत अछि।
लंदन सं पढ़िकेँ आयल छथि बिहार सीएम कैंडिडेट प्रिया, जानू कतय सं लड़ती चुनाव
ओना त' सब चुनाव मे बहुत नव चेहरा मैदान मे होयत अछि। अहि बेर बिहारक महासमर मे सेहो एकैटा चेहरा चर्चा मे अछि। हम बात क' रहल छी पुष्पम प्रिया चौधरी कें।
बिहार चुनाव: NDA मे सीट बंटवाराक ऐलान, जेडीयू 115, हम 7 आ बीजेपी 121...
बिहार विधानसभा चुनाव कें ल' एनडीए मे सीट कें बंटवारा भ' गेल। बिहार मे जेडीयू 115, जीतन राम मांझी केर पार्टी हम 7, आ भाजपा बीजेपी 121 सीट पर चुनाव लड़त। मंगलदिन राजधानी पटना मे आयोजित प्रेस कॉन्फ्रेंस मे सीएम नीतीश एकर ऐलान केलनि।
बिहार चुनाव 2020: पटना मे धारा 144 लागू, चुनाव प्रचार पर प्रतिबंध
भारत निर्वाचन आयोग केर ओर सं बिहार विधानसभा चुनावक तिथिक घोषणा केलक संगहि आदर्श आचार संहिता लागू क' देल गेल अछि। जिला प्रशासन शहर मे लागल पोस्टर आ बैनर कें हटेबाक काज शुरू क' देल गेल अछि।
मिथिला लेल खुशखबरी, स्पाइस जेट दरभंगा एयरपोर्ट कें लेल शुरू केलक टिकट बुकिंग
उड़ान योजनाक तहत यात्रीक सेवा लेल तैयार भ' रहल दरभंगा एयरपोर्ट सं आठ नवंबर सं फ्लाइट सर्विस भैटा लागत । स्पाइस जेट यात्रिक लेल ऑनलाइन टिकट विंडो खोइल देने अछि। दिल्ली, बेंगलुरु आ मुंबई सं आब दरभंगाक लेल टिकटक बुकिंग शुरू भ' चुकल अछि।
सलमान खान-करण जौहर सहित 8 सेलिब्रिटीज कें मुजफ्फरपुर डिस्ट्रिक्ट कोर्ट मे पेश होबाक आदेश
बॉलीवुड अभिनेता सुशांत सिंह राजपूत केर मृत्यु (Sushant Singh Rajpur Case) कें मामला मे मुजफ्फरपुर डिस्ट्रिक्ट कोर्ट (Muzaffarpur District Court) आदेश देने अछि। कोर्ट सलमान खान, करण जौहर सहित 8 हस्ति कें अदालत मे पेश होबय लेल कहने अछि।
विधानसभा चुनाव सं पहिने मोदी कैबिनेट दरभंगा एम्स कें देलक मंजूरी
बिहार विधानसभा चुनाव सं पहिने केंद्रक मोदी सरकार बिहार वासि कें एकटा पर एकटा उपहार दैत जा रहल अछि। अहि बीच मे मोदी सरकार एकटा आर बड़का उपहार देलक। मोदी कैबिनेट दरभंगा मे अखिल भारतीय आयुर्विज्ञान संस्थान (एम्स) कें मंजूरी द' देने अछि।


text:
बिहार मे चुनाव होए वाला अछि. ओना तं अखन घोषणा नहि भेल अछि. मुदा सभ पार्टी चुनाव अभियान मे जोर-शोर सं लागि गेल अछि. 4 सितंबर के राहुल गांधी अपन चुनाव अभियानक शुरुआत मिथिला सं करि रहल छथिन्ह. लालू प्रसाद यादव आओर राबड़ी देवी राज के बाद लोक के विकास के स्वाद चखय लेल मिलल छन्हि.
बिहार मे विकास के रफ्तार देखि आ बुनियादी क्षेत्र मे...निर्माण क्षेत्र के काज मे आएल तेजी सं लोक के लागय लगलन्हि जे नीतीश जीके एक बेर फेर मौका देल जा सकैत अछि. लोक के मोन मे सुरक्षा के लsक जे भाव आएल...पढ़ाई-लिखाई मे जे माहौल बनय लागल ओहि सं लोक किछ हद तक नीतीश जीक संग अएलखिन्ह.
मुदा ताजा नक्सली मामला नीतीश जीक लेल गलाक हड्डी बनि गेल छनि. अगवा कएल गेल चारि पुलिसकर्मी मे सं एकटा हवलदार लुकस टेटे केर हत्या के बाद नीतीश जी कहय छथिन्ह ओ बातचीत के लेल तैयार छथिन्ह. शुरू मे ओ चुप्पी साधने रहलाह त लोक के लागल जे ओ नक्सली के आगां कड़ा रुख अपनएने छथिन्ह आओर नरमी नहि लएताह.
नीतीश जी आ त पहिनहिं बातचीत के ऑफर देने रहितथिन्ह आ फेर कड़ा रूप अपनौने रहितथिन्ह. मुदा ओतेक देरी सं आएल हुनकर ई घोषणा ढीलापन के देखाबैत अछि. अगर नीतीश जीक कड़ा रूख अपनौने रहितथिन्ह तं ओ लोक के नजर मे हीरो बनि गेल रहितथिन्ह. मुदा एहि सं लोक मे हुनकर छवि के नुकसान पहुंचलन्हि.
आब नीतीश जीके देखिऔ नक्सली प्रवक्ता एलान करलक जे हम चारिटा मे सं एकटा ने मारि देलौं अ 2 तारीख के... मुदा मुख्यमंत्री सर्वदलीय बैसार बुलाबय छथिन्ह शनिदिन 4 तारीख के. कि तखन धरि नक्सली इंतजार करत ? कि हिनका पता छनि जे नक्सली फेर समयसीमा बढ़ाउत? कि नीतीश जी ई मानि क चलैत छलखिन्ह जे नक्सली अगवा पुलिस के नहि मारत?
नीतीश जी कहय छथिन्ह कि ओ नक्सली के संग नीक व्यवहार करि रहल छथिन्ह एहि लेल उम्मीद करय छथिन्ह जे नक्सली सेहो अगवा कएल गेल पुलिसकर्मी के संग नीक बर्ताव करत. मुदा कि एहन भेल? नीतीश जी चूकि गेलाह आकलन करय मे. एहि मे हुनका केंद्र के सहयोग सेहो नहि मिललन्हि. केंद्र आओर राज्य दूनु के विरोधाभासी बयान सं सेहो नक्सली के मनोबल बढ़ल अछि.
एहि मामला पर पार्टी सभ के बीच सेहो कोनो तालमेल... सामंजस्य नहि अछि. सभ पार्टी के रूख अलग-अलग अछि. खबर तं एहनो अछि जे दिल्ली मे पहिने केंद्रीय गृहमंत्री के संग भेल बैसार मे नीतीशजी नक्सली के खिलाफ बल प्रयोग नहि करय के बात कहने छलखिन्ह. भ सकैत अछि एहि कारणे ओ एहि मामला मे नरमी बरैत रहल छलखिन्ह.
जे होए चुनाव सं पहिने नीतीश जी एकटा नीक मौका खो देलाह. जेहि हिसाब सं लोक मे कानून-व्यवस्था के बारे मे भाव जागल छल ओ देखय पड़त कहीं एहि सं खत्म नहि भ जाए. किएक तं कनिक ढीला पड़ला पर अपराधी तत्व.. अवांछित तत्व केर हौसला बढ़य लागत. नक्सली के प्रति आई कनि नरमी देखाएब त काल्हि ओ फेर दोसर पुलिसकर्मी के अगवा क फेर अहांके दोसर मांग मानय लेल मजबूर क सकैत अछि.
अगर नीतीश जी शुरूए मे कहि देने रहिथिन्ह जे किछ भ जाए हम नक्सली के रिहा नहि करब त लोक मे हिनकर छवि आओर मजबूत होएत. नक्सली सभ सेहो मजबूर होएत अपन रुख मे नरमी लाबय लेल. मुदा आब तं हिनकर लुजपुज नीति सामने आबि गेल. नीतीश जी बलंडर करि चुकल छथिन्ह. एकर फायदा दोसर राजनीति दल उठाबय के कोशिश करत.
ओना नक्सली सेहो लोक के हमदर्दी खोने जा रहल अछि. शुरू मे लोक कहय छल जे नक्सली पक्षपात... भेदभाव के शिकार भ हथियार उठाबैत अछि मुदा आब नक्सली आतंकी सं बढ़ि क भ गेल अछि. अपहरण...फिरौती...रंगदारी जकां कई तरहक आरोप लागि रहल अछि नक्सली पर. नक्सली पर ठीकेदार... उद्योगपति...इलाका के पाई वाला लोक सं जबरन वसूली के बराबर आरोप लगैत रहल अछि.
लोकतंत्र मे हिंसा के कोनो स्थान नहि अछि आ नक्सली के हत्या वाला काज के कोनो समर्थन नहि होबाक चाही. मुदा किछ बुद्धिजीवी सभ हिनका संग दS हत्या के जायज ठहराबय के कोशिश करय छथिन्ह. जखन कोनो नक्सली के मारल जाएत अछि त हो-हल्ला करय लागय छथिन्ह मुदा जखन कोनो पुलिसकर्मी... आम लोक मारल जाएत अछि त हिनका सभ के जेना सुंघि सुंघ जाएत छनि.
नक्सली आई कोनो आतंकी सं कम नहि लगैत अछि. भ सकैत अछि जे ओ सरकार के नीति सं परेशान भ हथियार उठौने होएथिन्ह. मुदा हिंसा सं कोनो समाधान संभव नहि अछि. हुनका सभ के बातचीत के रास्ता अपनयबाक चाही. अगर ओ अपन हिंसा एहि तरहे जारी रखने रहताह त भ सकैत अछि जेहो दू-चारिटा समर्थन मिल रहल छनि हो खत्म भ जएतन्हि.


text:
भालु
भालु (रिक्ष) अर्सिडि (Ursidae) परिवार अन्तर्गतक एक स्तनधारी जानवर छी । विश्वभरि भालुकें आठ प्रजातीसभ मात्र पाबल जाइत अछि । भालुसभ प्राय उत्तरी गोलर्द्धक सब भूभागमे मात्र नै भऽ दक्षिणी गोलर्द्धक किछ भूभागमे समेत पाबल जाइत अछि । भालुसभ उत्तरी अमेरिका, दक्षिणी अमेरिका, युरोप आ एसियामे प्रसस्त पाबल जाइत अछि ।
आधुनिक भालुक शरीर पैग आ लम्बा लम्बा रुइयासँ भरल रहैत अछि । ई सभ शान्त आ आक्रमक स्वाभावक होइत अछि ।
सन्दर्भ सामग्रीसभ[सम्पादन करी]
- ↑ Cat Specialist Group (2002). Panthera Tigris. 2006 IUCN Red List of Threatened Species. IUCN 2006. Retrieved on 10 May 2006. Database entry includes justification for why this species is endangered.
बाह्य जडीसभ[सम्पादन करी]


text:
बम्बइ. मैथिली फिल्म निर्माण मे कनेक तेजी देखबा मे आबि रहल अछि. दड़िभंगा मे फिल्म फेस्टिवल केर आयोजनक बाद ई शुभ संकेत अछि. 15 मार्च 2013 कें 12 बजे दिनमे स्वर्णलता स्टुडियो, अन्धेरी (पश्चिम), मुम्बइ मे 'बाबा का दलान इन्टरटेनमेन्ट' केर मैथिली फ़िल्म 'छोटकी कनिया, बड़की कनिया' आ 'चैनपुरबाली'क मुहूर्त समारोह आयोजित भेल. एहि दुनू फ़िल्मक निर्देशक छथि मनोज श्रीपति जे पूर्वमे मैथिली लघु फ़िल्म 'रक्ततिलक'क माध्यम सं अन्तर्राष्ट्रीय स्तर पर ख्याति बटोरने छलाह. दुनू फ़िल्म महेन्द्र मलंगिया केर नाटक पर आधारित अछि, मुदा पटाकथाक रूप देने छथि मनोज श्रीपति. प्रेमसागर सिंह आ सूफ़ी गायक विनोद ग्वार संयुक्त रूप सं फ़िल्ममे कर्णप्रिय संगीत दय रहल छथि. प्रख्यात नाटककार महेन्द्र मलंगियाक गरिमापूर्ण उपस्थितीक संग-संग सिनेमा जगतसं जुड़ल समस्त प्रमुख कलाकार उपस्थित छलाह. अभिनेता पंकज झा, राहुल सिन्हा, राजीव सिंह, राम बहादुर रेणु सहित दुनू फ़िल्मक संपादक विभूति भूषण समारोहमे आकर्षणक केन्द्र छलाह. आयोजन सं पूर्व मनोज श्रीपति द्वारा निर्देशित भोजपुरी फ़िल्म 'कोठा'क स्क्रीनिंग भेल छल जाहिमे फ़िल्मक अभिनेत्री रिंकू घोष, गुंजन पंत आदि समारोहक शोभा बढबैत रहलीह. (Report/Photo : भास्कर झा)
मनोज श्रीपति केर दूगोट मैथिली फ़िल्मक मुहूर्त संपन्न
byMithiMedia •


text:
नवका- पुरनका लेख सर्च करु...
स्वर्गारोहण अर्थात लोकतंत्रीय मुक्ति
दुर्घटनाक बाद घायल घनश्याम बाबू केँ अस्पताल आनल गेल आ डाक्टर देखतहिं मृत घोषित कऽ देलक। पुत्रक बाहर रहबाक कारणें अंतिम संस्कार तत्काल सम्भव नहि छल। गजानन बाबू आर लोक सब सँ विचार कय लाश केँ शीत गृह मे रखबाक प्रबंध करय लगलाह। लेकिन सरकारी अस्पताल - सीधा सीधी बिना घूसक एको डेग चलब मुश्किल। शीत-गृहक कर्मचारी बाजल - "जगह नहीं है"। गजानन बाबू स्थिति सँ उत्पन्न सम्वेदना देखबैत, अपन सब ज्ञान, अनुभव लगाकऽ थाकि गेलाह किन्तु शीत-गृह कर्मी अपन राग बजबैत रहल जे - "जगह नहीं है"। गजानन बाबू परेशन छलाह। ताबत सरकारी तंत्रक मौन संकेत बुझनिहार एक नवयुवक आबि कर्मचारीक हाथ मे एकटा नमरी थमाबैत कहलखिन्ह - "अब तो जगह है न"? तत्काले जगह भेट गेल। लाश राखल गेल। काज भेलाक पश्चातो गजानन बाबू दुखी छलाह।
अगिला दिन पुत्रक आगमनक बाद पोस्टमार्टमक तैयारी होमय लागल। अस्पताल मे एम्बुलेन्सक सुविधा सेहो छल। जहिना आजुक समय मे सरकारी गाड़ी सँ सरकारक काज छोड़ि शेष सब काज होइत अछि तहिना अस्पताल केर प्रबंधकक घर मे प्रबंध करवाक हेतु एम्बुलेन्सक सार्थक उपयोग भऽ रहल छल। प्रबंधकक नाम पर अपन घरक प्रबंध करवा मे ड्रावर साहेब सेहो संकोच नहि करथि। एम्बुलेन्सक कारणे देरी होमय लाग। एम्बुलेन्स आयल आओर ड्राइवर साहेब आबतहिं बजलाह - " अभी हम तुरत आये हैं, एक घण्टे के बाद दूसरे शिफ्ट का आदमी जायगा"। एतबा सुनतहि फेर शीत-गृह मे काज आयल वो योग्य आधुनिक युवक अपन चमत्कार देखौलन्हि। पचास टाकाक एकटा नोट ड्राइवर साहेब कें दैत बजलाह -"अब चलिए"। ड्राइवर तत्काल तैयार भऽ गेल।
गजानन बाबू मित्रक विछोह, मित्रक परिवारक भबिष्यक चिन्ता सँ तऽ चिन्तिते छलाह, ऊपर सँ ई सब देख भीतरे भीतर छटपटावैत रहलाह जे नैतिकता, ईमानदारी कतऽ चलि गेल। पोस्टमार्टम हाऊस मे सेहो भीड़ छल। बेसी आत्महत्या आओर बेसी दुर्घटना हमरा लोकतंत्रक बिशिष्ट बिशेषता अछि। किनारा जाऽ कऽ जखन सरकारी करमचारी सँ जानकारी लेबाक कोशिश भेल तऽ वो असंवेदनशील प्राणी बाजल - "ये भीड़ तो आप देख ही रहे हैं। सब इसी काम के लिए आया है। कोई राशन या वोट की लाइन तो है नहीं। और मेरे दो ही हाथ हैं। आपका नम्बर जब आयगा तब देखेंगे"। लोक सब अनुमान करय लगलाह तऽ चारि घण्टासँ कम केर मामला नहि छल। ताबत धरि तऽ राति भ् जायत। सबकेँ चिन्तित देख पुनः वो योग्य युवकक योग्यताक काज उपस्थित भेल। येन-केन-प्रकारेण पाँच टा नमरी पर बात फरियायल आओर मरलाक बादो लाइन तोड़ि कऽ घनश्याम बाबूक लाश केँ पोस्टमार्टम हाऊस सँ मुक्त कराओल गेल। गजानन बाबूक नैतिक शिक्षा, ज्ञान, अनुभव सबटा राखले रहि गेल। ककरा चिन्ता अछि जे मृतकक परिवार पर कतेक संकट आयल अछि। अपन वेतनक अतिरिक्त बेसी सँ बेसी आमदनी करब सरकारी सेवकक युगधर्म अछि। एहि युगधर्मक पालन सरकारी सेवकगण अबाध गति सँ सम्पूर्ण देश मे कऽ रहल छथि। एहि क्रम मे पुलिस केँ सेहो यथायोग्य दक्षिणा देबय पड़ल।
थाकल हारल मृतकक स्वजन परिजन समेत गजानन बाबू श्मशान घाट एलाह। सब जगह सँ बेसी भयावह दृश्य छल। ओहनहियो श्मशान तऽ भयावह होइते छैक। किन्तु जे भयावहता लोक सब कें देखऽ पड़लन्हि वो आओर भयावह छल। जगहक वास्तें, लकड़ीक वास्तें, अस्थि कलश रखबाक हेतु एतय तक कि मृतकक मृत्यु प्रमाण पत्रक वास्तें सेहो, सब जगह नियुक्त कर्मचारीक नियमित काजक बदला मे अनियमित रूप सँ
यथायोग्य टाका खर्च करय पड़लन्हि। एवम प्रकारें घनश्याम बाबू वर्तमान लोकतंत्रीय पद्धतिक जाल सँ मुक्त भऽ स्वर्गारोहण केलाह। गजानन बाबू सोचि सोचि भावुक एवं चिन्तित छलाह संगहि एक यक्ष प्रश्न सेहो ठाढ़ छल जे घनश्याम बाबू तऽ कहुना लोकतंत्रीय मुक्ति पाबि स्वर्गारोहण केलाह किन्तु हमर मुक्ति केर कोन रास्ता निकलत? हमर स्वर्गारोहण भऽ सकत की नहि?
-श्यामल सुमन, जमशेदपुर
3 टिप्पणियां:


text:
64 साल के कुमुद जीक दिल के दौरा पड़य सं निधन भेलन्हि. हिनकर फेफड़ा मे इंफेक्शन भ गेल छलन्हि.
शुक्रदिन बेचैनी महसूस भेलाह पर हिनका एम्स मे भर्ती कराएल गेलन्हि. जतए हिनकर निधन भ गेलन्हि.
कहल जा रहल अछि जे कुमुद जी दिल्ली के बिहार निवास आएल छलखिन्ह ओतय हुनकर
तबियत बिगड़ि गेलन्हि.
कुमुद जी मधुबनी जिला के सिंगियोन गांव के रहल वाला छलखिन्ह.
मधुबनी निवासी कुमुद जी पंडौल विधानसभा क्षेत्र सं एमएलए रहि चुकल छलखिन्ह. कुमुद जी दू बेर 1980 आओर 1985 मे पंडौल विधान सभा क्षेत्र सं कांग्रेस के एमएलए चुनल गेल छलखिन्ह.
कुमुदजी जगन्नाथ मिश्र आओर विंदेश्वरी दूबे सरकार मे मंत्री सेहो छलखिन्ह.
कुमुद जी बिहार मे कांग्रेस पार्टी के छात्र संगठन एनएसयूआई के संस्थापक अध्यक्ष छलखिन्ह.
कुमुद जी के संजय गांधी के करीबी मानल जाए छलन्हि.
पंडौल मे जे औद्योगिक क्षेत्र बनल छल ओकरा बनाबए के श्रेय हिनके जाए छनि.
मुख्यमंत्री नीतीश कुमार जी हिनकर निधन पर शोक जतौलखिन्ह. नीतीश जी कहलखिन्ह जे कुमुद जी अंतिम संस्कार राजकीय सम्मान के साथ कएल जाएत. हिनकर अंतिम संस्कार शनि दिन दिल्ली मे होएत.


text:
मधुबनी, मिथिला मिरर: मधुबनी नगर थानाक गदियानी मोहल्ला मे डकैत जमिकय ताण्डव केलक। उक्त डकैती मे 15 लाख सं अधिक के जेवरात लूटि लेलक। दर्जन भरि डकैत मेन गेटक ताला खोलिकय ज्वेलरी ब्यवसायी भगवान साहक घर मे घुसि कय बच्चा के अगुआ कय घरक आलमीरा खोलि जेवरातक संग तीस हजार नगदी लय गेल।
पुलिस घटना स्थल पर पहुंचकय जांच मे जुटल अछि। जाँच मे एसएसबीक डॉग स्क्वाड के सेहो लगाओल गेल अछि। डकैत बेहोशीक लेल बेहोशीक दवाई सेहो घरक लोक पर इस्तेमाल केलक।बहरहाल घना आबादीक बीच मे आबि कय बेख़ौफ़ डकैत डाका देलक जाहि सं इलाका मे दहशत पसरल अछि।


text:
सीतामढ़ी, मिथिला मिरर: बलहा मधुसूदन पंचायतमे डीलरक मनमानीकें खिलाफ मंगलदिन स्थानीय लोक जमिकए हंगामा केलक। अहि दौरान सूचना देलाक बादो एमओके नहि एला पर लोकक तामस और बढ़ि गेल। घंटो हंगामाक बाद कोनो अधिकारीकें नहि पहुंचला पर ग्रामीणकें बैरंग वापस होबए पड़ल। डीलरक दोकान पर पहुंचल कुसमी खातून, इस्लाम मंसूरी, खैमून खातून, मरनी देवी, नजरा खातून, किरण देवी समेत दर्जनो उपभोक्ताक कहब छल जे, डीलर राम पुकार चौधरी वितरणमे मनमानी एवं भेदभाव करैत अछि।
आरोप अछि जे, अपन करीबीक बीच अनाज एव तेल वितरण कए देल जाइत अछि मुदा अन्य लोककेँ अहि सं वंचित राखल जाइत अछि। उपभोक्ताक आरोप पर मुखिया नीरो देवी, पूर्व उप प्रमुख गोविन्द राय, पंसस रानी देवीक कहब अछि जे, डीलरके अहि मनमानीक कारण पंचायतमे ओडीएफ अभियान काफी प्रभावित भए रहल अछि। रोकक बावजूद शौचालय नहि बनाबए वलाकें अनाज आ तेल देल जाइत अछि।


text:
अस्ट्रेलिया
अस्ट्रेलिया आधिकारिक रुपमे अस्ट्रेलियाली राष्ट्रमण्डल विश्वक दक्षिणी गोलार्द्धक महादेश अर्न्तगत अवस्थित एक देश छी। जे विश्वक सबसँ छोट महादेश छी आ संसारक सब सँ पैग द्वीप सेहो छी जाहिमे टासमानिया तथा अन्य द्वीपसभ हिन्द तथा प्रशान्त महासागरमे आवस्थित अछि। अस्ट्रेलिया एकमात्र एहन ठाम् छी जाहिमे महादेश, एकटा राष्ट्र तथा एकटा द्वीप मानल जाइत अछि। एकर नजदिकी राष्ट्रसभमे उत्तरमे इन्डोनेसिया,पूर्वी टिमोर तथा पपुवा न्युगिनी ताहिने उत्तर पुर्वमे सोलोमन द्वीप आ दक्षिणपुर्वमे न्युजिल्यान्ड रहल अछि।
सन्दर्भ सामग्रीसभसंपादित करें
- ↑ "CIA World Factbook: Australia", ९ अप्रैल २००९, अन्तिम पहुँच २००९-०४-२०।
- ↑ २.० २.१ २.२ २.३ "Australia", International Monetary Fund, अन्तिम पहुँच २००९-०४-२२।


text:
समारोह में उपस्थित गणमान्य लोकनि समागम केर 13 सूत्री प्रस्ताव पर चर्चा केलन्हि। समागम के 13 सूत्री प्रस्ताव निम्न प्रकारे अछि;
(1) - मिथिला समागम वर्तमान बिहार केँ 24 जिला आ झारखंड केँ 6 जिला कुल 30 जिला क' मिथिला राज्य घोषित करैत अछि।
(2) - मिथिला समागम कोनो संस्था नहि एक मंच थीक आ मंचे रहत, नव संस्था नहि बनत। ई मंच सब मिथिला मैथिल संगठन क' एक सूत्र म' बांधि मिथिला राज्य अभियानक लेल जन चेतना करत।
(3) - मिथिला समागम ओहि दलक नेता के जे मिथिला राज्य क' अपन घोषणा पत्र म' स्वीकार नहि करैत अछि तिनका संपर्क कय समझेबाक बूझेबाक प्रयास करत यदि तकर बादो ओ नेता मिथिला राज्य केर समर्थन नहि करता एहेन नेता के मिथिला म' वहिष्कार करत।
(4) - मिथिला समागम एहेन नेता के चाहे ओ मंन्त्री हो या प्रधानमंत्री जकर पार्टीक घोषणा पत्र म' मिथिला राज्य नहि, मिथिला राज्य अभियानक मंच पर स्वागत नहि करत ।
(5) - मिथिला समागम अपन सभ कार्यक्रम मिथिले के पावन भूमि पर करत।
(6) - मिथिला राज्य अभियानी मिडिया फोटो अखबार पंप आ शो के लेल व्यग्र नहि रहता। आन्दोलन करता मिडिया अपने आप समाचार छापय एहेन आन्दोलन करता।
(7) - अनेको व्यक्ति मिथिला मैथिल मिथिला राज्य आन्दोलनक नाम पर कोनो ने कोनो मिथिलाबाद विरोधी दलक राजनीति कय रहल छथि। मिथिला समागम मंच एहेन व्यक्ति सँ मिथिला हित म' काज करय लेल निवेदन करैत अपन दोहरा चरित्र क' समाप्त करक लेल निवेदन करैत अछि।
(8) - मिथिला समागम के सब कार्यक्रम सादगी सँ होयत। जतय कम सँ कम खर्च पर समागम होयत।
(9) - मिथिला समागम चंदा केर धंधा नहि करत।
(10) - मिथिला समागम म' शामिल सब संगठन अपना के मजबूत करत जनता सँ जूड़त आ मिथिला राज्य अभियान क' लोक प्रिय बनाओत।
(11) - समागम जाति धर्म मजहवी भाषायी उन्माद सँ मिथिला क' मुक्त करैक जनचेतना अभियान करत आ मिथिलावासी एकता मिथिलाबाद के स्थापित करत।
(12) - समागम अंगिका, वज्जिका,जूलही आ अन्य बोली जे मिथिला के तीसो जिला मे बाजल जाईत अछि से मैथिली अछि आ मैथिली पुस्तक साहित्य एकादमी पटना मे सब के मैथिली भाषा के पोथी मानत।
(13) - मिथिला विकास आर मिथिला राज्य आन्दोलन मिथिला के सत्ता द्वारा उपेक्षा के विरुद्ध संघर्ष अछि आ एक दोसर के पूरक अछि । अत: समागम मे शामिल विकास आर राज्य आंदोलनी एक दोसर केर समर्थन करत, आलोचना नहि करत।
आग समागम समारोह मे सभक विचार भेल कि मिथिला समागम द्वारा पारित प्रस्ताव के कार्यान्यन करबाक लेल जिला जिला गाम गाम समागम मिथिला राज्य पर जनचेतना करत। एहि लेल कार्यक्रम के क्रम मे 7-8 जनवरी 2017 क दुलारपुर मे कार्यक्रम आयोजित होयत। जनचेतना अभियान करैत एकर मूल्यांकन आ भाबी कार्यक्रम लेल 2017 मे मिथिला समागम समस्तीपुर मे होयत।


text:
दंगीशरण दरबारके डिपिआरके लाग ३० लाख बजेट
सन्तोष दहित
दाङ, २० सावन । दाङके तुलसीपुर उपमहानगरपालिका–११, सुकौराकोटमे रहल दंगीशरण दरबारसे अन्ततः विकासके गति लेना हुुइल बा ।
करिब साढे दुई हेक्टर ढिउर क्षेत्रफल ओगेटल दंगीशरण दरबारके विकासके काम थारू कल्याणकारिणी सभा दाङके नेतृत्वमे आघे बह्रना सहमति हुइलसंगे विकासके ढोका खुलल् हो ।
यिहीसे आघे दरबारके विकास केकर नेतृत्वमे ओ कैसिक कैना विषयमे सहमति हुइ सेकल नाइ रहे । दरबारके संरक्षण ओ प्रवद्र्धनके लाग थारू कल्याणकारिणी सभा दाङके अध्यक्ष भुवन चौधरीके नेतृत्वमे स्थानीय सरकार, सरोकारवालाके सहभागितामे विस्तृत परियोजना अध्ययन प्रतिवेदन (डिपिआर) तयार कैना सहमति जुटल हो ।
आबके कुछ महिनामे उ क्षेत्रमे विकासके लाग डिपिआर तयार कैना, दरबारके उत्खनन्, अनुन्धानके लाग पुरात्व विभागके टोलीहे बोलैना तयारी हुइटी रहल प्रदेशसभा सदस्य डिल्लीबहादुर चौधरी जानकारी डेलै ।
ओहकान अनुसार डिपिआर ओ दरबारके संरक्षणके लाग प्रदेश सरकारसे ३० लाख बजेट विनियोजन हुइल बा । यकर बृहत विकासके लाग पाँच करोडसे ढिउर रकम आवश्यक पर्ना हुुइल ओरसे ओकर लाग पहल करटी रहल प्रदेश सभा सदस्य चौधरी बटैलै ।
दंगीशरणके दरबारभिट्टर वर्ड गार्डेन पार्क निर्माण अन्तिम चरणमे पुगल बा । प्रदेश सरकारके सहयोगमे निर्माण हुइटी रहल पार्कमे दंशीरशण राजाके शालिक स्थापना करजैना बा ।
यद्यपि बिना गुरुयोजना दरबारके विकासका नाउँमे जथाभावी संरचना बनैना ओ दरबारके अस्तित्व मेटैना मेरके अव्यवस्थित संरचना निर्माण करल कहटी थारु कल्याणकारिणी सभा विरोध करटी आइल रहे । अब्बे डिपिआर बनाके किल उ क्षेत्रके विकास कैना सहमति हुइल हो ।
सुकौराकोटमे थारू राजा दंगीशरणसे राज्य चलाइल किम्बदन्ती रहल बा । उ क्षेत्रमे पुरातत्व विभागसे ३ चोसम उत्खन्न करसेकल बा ।
उत्खननके क्रममे थारू राजा दंगीशरणसे प्रयोग करल कुछ पुरान सिक्का, थारू समुदायके पुर्खासे प्रयोग करटी आइल टमान मेरके माटीके भाडाकुडा, गुन्द्री, ढकिया, भौका, थारू महिलासे घाटीमे लगैना मोतीके दाना, हाँठमे लगैना लखौटीके चुरिया, माटीसे बनल डिउटाके मूर्ति, शिकार खेल्ना धनुष, चार मेरके इट्टा लगायत भेटल रहे ।
दंगीशरण दरबारके क्षेत्र तुलसीपुर उपमहानगरपालिकामे क्षेत्रमे रहलेसे फेन गाउँपालिकाके नाउँ भर दंगीशरण राखल बा ।
दरबारके सिमानासे जोरल खोलुवा उपार पश्चिम भेग साविक हेकुली गाविस, साविक श्रीगाउँ गाविस ओ दक्षिणभेग छुवल बबइउपार साविक गोलटाकुरी गाविसहे गाभके दंगीशरण गाउँपालिका बनाइल हो ।


text:
पटना । उद्योग मंत्री दिनेश चन्द्र यादव कहला अछि जे 2005-06 स एहन धरि उद्योग स्थापना क 173 प्रस्ताव अनुमोदित भ चुकल अछि, जाहि मे स 16 इकाई कार्यरत अछि। अनुमोदित औद्योगिक इकाई मे 1 लाख 10 हजार करोड़ क पूंजी निवेश प्रस्तावित अछि। ओ कहलथि जे प्रवासी भारतीय सम्मेलन में प्रत्येक वर्ष राज्य क प्रतिनिधिमंडल जाइत अछि। ओ कहलथि जे गया क तिलकुट व्यवसाय कए क्लस्टर मे प्रोत्साहित कैल जाइत । एहि मे खाद्य प्रसंस्करण उद्योग कए शामिल कैल जाइत ।
श्री यादव कहलथि जे राज्य मे 1243 अतिरिक्त स्वास्थ्य केन्द्र अछि, जाहि मे 636 कार्यरत अछि। ओ कहलथि जे सबटा अतिरिक्त स्वास्थ्य केन्द्र कए चालू कैल जा रहल अछि आ ओहि मे 24 घंटा इलाज क व्यवस्था कैल जा रहल अछि। जखन सरकार पूर्व क अतिरिक्त स्वास्थ्य केन्द्र कए चालू नहि करि रहल अछि त 1500 नव अतिरिक्त स्वास्थ्य केन्द्र केना स्थापित होइत। एहि पर मंत्री निरुत्तर भ गेला। एहि स पूर्व मंत्री कहला जे कार्यरत अतिरिक्त स्वास्य केन्द्र मे 494 सप्ताह मे तीन दिन क लले आ 142 सप्ताह मे 6 दिन क लेल कार्यरत अछि। ओ कहलथि जे पीपीपी क आधार पर 44 अतिरिक्त स्वास्थ्य केन्द्र कए चलेबाक प्रयास भ रहल अछि। एहि केन्द्र पर निजी चिकित्सक उपलब्ध रहताह। एहि अतिरिक्त प्राथमिक स्वास्थ्य केन्द्र मे आयुष चिकित्सक क संविदा पर बहाली होइत। ओ कहलथि जे 100 अतिरिक्त प्राथमिक स्वास्थ्य केन्द्र मे छह बेड क सुविधा उपलब्ध कराउल जाइत।
दोसर दिस लोक स्वास्थ्य अभियंत्रण मंत्री अश्र्विनी कुमार चौबे कहला जे गंगा नदी क कछैर स्थित जिल मे नदी क कछैर स 10 किलोमीटर अन्दर क पेयजल स्रोतों क आर्सेनिक जांच करादल जा रहल अछि। ओ कहलथि जे प्रारम्भिक जांच मे भोजपुर जिला क 97 टोला आ बक्सर जिला क 297 टोल क पेयजल स्रोतों मे आर्सेनिक क मात्रा निर्धारित अनुमान्य स अधिक पाउल गेल। ओ कहलथि जे बक्सर जिला क बक्सर आ सिमरी प्रखण्ड क 130 आर्सेनिक प्रभावित टोल मे शुद्ध पेयजल क आपूर्ति क लेल 112.57 करोड़ क योजना क कार्यान्वयन प्रक्रियाधीन अछि। एकरा बाद गंगा जल कए शोधन कए आपूर्ति कैल जाइत । एकर अलावा मनेर, सहदेई बुजुर्ग , हाजीपुर आ विदुपुर मे आर्सेनिक दूर करबाक योजना क कार्यान्वयन कैल जा रहल अछि। ओ कहलथि जे पेयजल आपूर्ति क स्वीकृत 153 योजना मे स 54 क लेल तीन बेर निविदा आमंत्रित भ चुकल अछि मुदा कोई नहि आयल अछि। एकरा लेल फेर स निविदा आमंत्रित कैल जा रहल अछि। एहि काज कए अगिला वित्तीय वर्ष मे पूरा कैल जाइत। ओ कहलथि जे बांका जिला क महेशपुर पहाड़ पर स्थित मंदिर तक पानी पहुंचेबाक लेल जल स्रोत क जांच कैल जा रहल अछि। एकटा अन्य प्रश्नक उत्तर मे ओ कहलथि जे बन्द उद्योग गया काटन मिल व जहानाबाद क चमड़ा कारखाना कए चालू नहि कैल जा सकैत अछि।


text:
१८म अन्तर्राष्ट्रीय मैथिली सम्मेलन होयत भारतक वृन्दावन मे
परम्परानुसार प्रत्येक अन्तर्राष्ट्रीय मैथिली सम्मेलनक अन्त (समापन गोष्ठी) मे आगामी आयोजनक कार्यसमिति ओ कार्यक्रम स्थलक नामक घोषणा कयल जाइत अछि। १७म अन्तर्राष्ट्रीय मैथिली सम्मेलनक समापन गोष्ठी मे महासचिव डा. बैद्यनाथ चौधरी बैजू कार्यसमितिक घोषणाक संग-संग आगामी आयोजन भारतक वृन्दावन मे कयल जेबाक घोषणा कयलनि। पिछला तीन गोट आयोजन लगातार नेपालहि मे भेल। २०१७ ई केर आयोजन सप्तरी जिलाक राजविराज मे, २०१८ केर आयोजन धनुषा जिलाक मुख्यालय सह प्रदेश २ केर राजधानी जनकपुरधाम मे, २०१९ केर आयोजन प्रदेश १ केर राजधानी विराटनगर मे सम्पन्न भेल।
विगत तीन बेरक आयोजन अन्तर्राष्ट्रीय मैथिली सम्मेलन केँ भाषा, साहित्य, संस्कृति, कलाकर्म आ समग्र सभ्यता केँ जाहि तरहें एकटा निश्चित दिशा मे बढबाक सन्देश (घोषणापत्र) केर माध्यम सँ दैत रहल अछि तेकरा आगाँ सेहो निरन्तरता मे राखल जायत ई अपेक्षा कय सकैत छी। आयोजनकर्ताक संग कार्यसमिति निरन्तर सहकार्य करैत रहत आर उचित मार्गदर्शन करैत रहत से जरूरी अछि। चूँकि हम पिछला २ बेर एहि आयोजन मे सहभागी रही आ एक संचारधर्मीक नाते मैथिली जिन्दाबाद पर एहि सँ पूर्वहु भेल आयोजनक प्रारूप सँ परिचित रही, ताहि सँ संयोजन मे कोनो बेसी दिक्कत नहि आयल। आशा अछि जे आगू सेहो अनुभवी आ सहृदयी-समर्पित संयोजनकर्ता एहि लेल भार ग्रहण करता। हमर हार्दिक शुभकामना!!
*खुल्ला जनसहभागिता हो आर मजदूर सँ हाकिम धरिक परिवार केँ मैथिली भाषाक कार्यक्रम होयबाक सूचना दय सहभागी बनायल जाय।
*राज्य संचालन कयनिहार आ प्रशासन केँ सेहो ओतबे सक्रियता सँ एहि सम्मेलन मे सहभागी बनाकय हुनका सभ पर उचित दायित्व सौंपल जाय।
*मिथिलाक लोकसंस्कृति मे रहल मौलिक गीत-नृत्य केँ बेसी प्रदर्शित कयल जाय, ई नहि जे फल्लाँ बड़का गायक मंच पर ठाढ भऽ गेला आ नट-नटिन, पमरिया, बक्खो, विदापत, झुम्मरि, होली, झरी-झरी, झरनी, आदि विभिन्न मौलिक वस्तु परैस देलाह। एहि लेल लोककलाकार केँ सहभागी बनाकय अपन मौलिक – पारम्परिक सभ्यता केँ झलकायल जाय।
*मिथिलाक हस्तकला-शिल्पकला संग घरेलू उद्योगक उत्पाद सभक बिक्री-प्रदर्शनी आ गैर-मैथिलीभाषाभाषी केँ पर्यन्त आकर्षित करबाक हिसाब सँ प्रदर्शनी लगायल जाय। बाजार बढेबाक आ मिथिलाक उत्पादनक सम्बन्ध मे बेसी सँ बेसी जानकारी कराबयवला सहभागिता आवश्यक अछि।
*पुस्तक प्रदर्शनी-बिक्री हरेक मैथिली कार्यक्रम लेल अनिवार्य कयल जाय। साहित्य जतेक पढल आ लिखल जायत ततबे औरदा बढत मैथिली-मिथिलाक।
*स्थानीय व्यापारी-उद्योगी केँ सेहो मैथिली कार्यक्रम सँ आबद्ध बनाकय ई देखायल जाय जे मैथिल उपभोक्ता ओकरो सभक उत्पादन प्रति प्रतिबद्ध अछि। आपसी सहकार्य सँ परस्पर प्रगति तय होयत। आर्थिक प्रगति परस्पर आ बहुपक्षीय व्यापार प्रवर्धन सँ मात्र संभव छैक। लगानीक वातावरण सेहो एहिना मे बढतैक। तकनीकी विकास सेहो तखनहि संभव हेतैक जे मुरौरी-कुम्हरौरी बनाबय लेल हाथहि नहि मशीनो बनायल जा सकैछ।
*सम्मेलन एकटा निहित उद्देश्यक संग स्थानीय मैथिली भाषाभाषीक परिस्थिति मे उत्तरोत्तर सुधार वास्ते सम्बन्धित राज्य पक्ष, उद्योगी-व्यवसायी, विभिन्न सामाजिक-सांस्कृतिक समुदाय आदि केँ समेटबाक हिसाब सँ करब अत्यावश्यक अछि। एहि तरहें मैथिलीभाषाभाषी प्रति सभक सौहार्द्र आ सहयोगक भावना मे वृद्धि होयत।
*सम्मानक दायरा विस्तृत करब बहुत जरूरी अछि। भले एहि लेल विभिन्न कमिटी निर्धारण करय पड़य त ताहि दिशा मे सेहो संस्थापन पक्ष एवं आयोजन पक्ष जरूर विचार करथि।
*विराटनगर सँ तय कयल गेल मापदंड केँ ‘अन्तर्राष्ट्रीय मैथिली सम्मेलन’ निरन्तरता मे राखय। लोगो अनिवार्य रूप सँ एक्के रहय। एकरूपता केँ निर्वाह करब अन्तर्राष्ट्रीयता केँ दीर्घजीवी बनाओत।
*अन्तर्राष्ट्रीय मैथिली सम्मेलन मे आगन्तुक अतिथि – प्रतिनिधि केर नाम, परिचय आ प्रस्तुतिक पंजीयन बहुत जरूरी अछि। एहि लेल वेबसाइट लांच केनाय जरूरी अछि। संस्थापन पक्ष केर ध्यानाकर्षण हो जे यथाशीघ्र एकर आधिकारिक वेबसाइट लांच कयल जाय।
*अनावश्यक खर्च केँ नियन्त्रित करबाक लेल संस्थापन पक्ष व आयोजन पक्ष केँ सतर्क होयब जरूरी अछि। गैर-जरूरी पाहुनक संख्या कम कयल जाय। जतबे जरूरी हो ओतबे पाहुन केँ उपस्थिति आ प्रस्तुति करैत स्थानीय आयोजकक मोन अनुसार विषय-उद्देश्यक हितपोषण लेल बेसी ध्यान, समय आ ऊर्जा खर्च कयल जाय।
अस्तु! ई सब अपन अनुभवक आधार पर कहल अछि। शेष जेना सब केँ सहज हुअय तेना बढय जाउ।
हरिः हरः!!


text:
बिहार लोक सेवा आयोग के परीक्षा आ मैथिली
– भास्कर ज्योति
(बिपीएससी ६३ मे ३८म रैंक प्राप्त कय हाल बिहार सरकार मे प्रशासनिक पदाधिकारी छथि)
बिहार लोक सेवा आयोग द्वारा 64वीं BPSC केर परिणाम हालहि घोषित कयल गेल जाहिमे मैथिली भाषा एवं साहित्य सँ लगभग 100 अभ्यर्थीक चयन विभिन्न पद पर भेल अछि। एहि बेरुक परिणाम मैथिलीक लेल बड्ड प्रोत्साहित कर’ बला रहल अछि कियाकि मैथिली विषय सँ एत्तेक बेसी संख्यामे छात्रक चयन हैब सुखद आश्चर्य थिक। आश्चर्य एहि दुवारे कियाकि ई परिणाम सँ पहिने तक मैथिलीक प्रति आयोगमे एकटा पूर्वाग्रह रहैत छल जेकर दुष्परिणाम ई होयत छल जे मैथिली वैकल्पिक विषय लेब’ बला’ छात्र सबकेँ औसत अंक देल जायत छल। वास्तवमे एहिमे खाली आयोगक दोष नहि छल, सम्पूर्ण राजयमे लालू जीक समयमे एहेन माहौल बना देल गेल छल जे मैथिली एकटा विशेष जाति मात्रक भाषा थिक आ लोक सेवा आयोगमे मैथिली भाषा लेब’ बला लोक एकटा विशेष जाति सँ अबैत अछि। एहन तरहक माहौलक परिणाम मैथिलीक उत्तर पुस्तिका जांच सँ ल’ केँ साक्षात्कार धरि देखबामे अबैत छल। मैथिलीक प्रति ई दुराग्रहक चरमोत्कर्ष तखन आयल जखन मैथिली केँ बिहार लोक सेवा आयोग सँ वैकल्पिक विषयक सूचि सँ हटा देल गेल। कालक्रमेण आंदोलन सभक परिणामस्वरुप मैथिली केँ अष्टम अनुसूचीमे स्थान भेटल आ कालान्तरमे मैथिली संघ लोक सेवा आयोगक पाठ्यक्रम मे वैकल्पिक विषयक रूपमे शामिल कयल गेल जकर पश्चात बिहारमे सेहो बिहार लोक सेवा आयोगमे मैथिलीक स्थान सुनिश्चित भेल। ई पूरा प्रकरणमे श्रीमान नीतीश कुमार जीक महती भूमिका रहलनि। तत्पश्चात, राज्यमे मगध केंद्रित सत्ता रहबाक कारणेँ, मैथिलीक प्रति आयोग आ दक्षिण बिहारक प्रोफ़ेसर आ अभ्यर्थीमे उदार भावना केर कमोबेस कमी द्रष्टव्य रहल।
संघ लोक सेवा आयोगमे मैथिली भाषा आ साहित्य विषयमे जेहेन अंक अभ्यर्थी सबकेँ प्राप्त होयत छल ओहेन अंक बिहार लोक सेवा आयोगमे अभ्यर्थी सबकेँ प्राप्त नहि होयत छल। हालाँकि 2021 मे घोषित 64वीं BPSC केर परिणाम ई ट्रेंड केँ तोड़’ मे सक्षम रहल।
किछु वर्ष पूर्व डॉक्टर शेफालिका वर्मा जी केँ एकटा दैनिक समाचार पत्रमे लेख लिखि केँ स्पष्ट कर’ पड़लनि छल जे सिविल सेवा परीक्षामे मैथिली केर मूल्याङ्कन प्रक्रिया अन्य भाषा साहित्य वा कोनो दोसर वैकल्पिक विषयक तुलनामे समतुल्य अछि। आरोप लगाओल गेल छल जे मैथिली सन साहित्य सफलता केर शॉर्टकट अछि आ मूल्याङ्कनक दौरान क्षेत्रीय पक्षपात होयत अछि। डॉ शेफालिका वर्मा संघ लोक सेवा आयोगमे मैथिलीक उत्तर पुस्तिका मूल्याङ्कन कर’ बला टीममे रहैत छलीह। प्रश्न ई उठैत अछि जे क्षेत्रियता अथवा शॉर्टकट वा कम सिलेबस हेबाक आरोप खाली मैथिलीक विरुद्ध कियैक उठैत अछि ?
दक्षिण भारतीय भाषा सबसँ प्रायः टॉप 10 वा टॉप 20 मे एक दु गोटे संघ लोक सेवा आयोगमे चयनित होयत छथि मुदा मैथिली तँ टॉप 100 मे सेहो बिरले स्थान बना सकैत अछि। एहिबेर बिहार लोक सेवा आयोगमे रैंक 1 आ रैंक 2 कें गणित विषयमे 300 मे 286 अंक भेटल अछि मुदा मैथिलीक उच्चतर अंक 191 अछि। एत्तेक प्रतिस्पर्धात्मक परीक्षामे जं वैकल्पिक विषय मात्रमे 100 अंकक अंतर उत्पन्न भ’ जायत अछि त’ मैथिली एहेन विषय सं टॉप करबाक स्वप्न त’ स्वप्ने रहि जायत। चयन भ’ जायब मात्र सँ सिविल सेवामे उच्चतम पद पर जेबाक लालसा ख़त्म नहि होयत अछि। तदुपरांत एहि बेर मैथिलीक औसत अंकमे वृद्धि भेल अछि जाहि सँ सम्मानजनक संख्यामे छात्रक चयन भेल अछि।
एखनो BPSC केँ ई सुनिश्चित करबाक आवश्यकता अछि जे कोनो भी विषयक टॉपर केर अंक एक समान हेबाक चाहि, जं गणित विषयमे उच्चतम अंक 286 अछि त’ मैथिलीमे सेहो ओतबे हेबाक चाही, तखने लेवल प्लेयिंग फिल्ड मानल जायत। सब चयनित छात्र केँ मंगलकामना, आगु लेखमे मैथिली वैकल्पिक विषय चुनबामे कि लाभ आ हानि होयत अछि ताहिपर चर्चा करब.
(लेखक भास्कर ज्योति मैथिली विषय सं BPSC मे दू बेर चयनित, UPSC मे सेहो साक्षात्कार मैथिली विषय केँ राखि केँ देने छथि।)


text:
भरि दिअ.
डीडी न्यूज के वेबसाइट... वेब डिवीजन के लेल 23 टा कंटेंट एक्जक्यूटिव चाही. ई वेकैंसी ओना एक साल के कंट्रैक्ट पर अछि मुदा नीक काज करब तं बढ़ा देल जाएत. एहि दौरान अहां के 20 हजार टका मासिक वेतन देल जाएत.
मीडिया के आईकाल्हि जे हाल अछि ओहि मे ई नौकरी नीक ऑप्शन अछि. अगर अहां पत्रकारिता के कोर्स या पत्रकारिता मे पीजी डिप्लोमा छी आ अहांके पास कम सं कम एक सालक पत्रकारिता के अनुभव अछि तं अहां लेल ई बड़ नीक अवसर अछि.
फॉर्म भरि क भेजय के लास्ट डेट अछि 30 जून. तं देर नहि करु जल्दी सं फॉर्म भरि एहि पता पर पठा दिऔ-
The Assistant Director (HR)
Doordarshan News,
Room No- 520, Tower-B, Fifth Floor,
Doordarshan Bhawan,
Copernicus Marg,
News Delhi-110001
फॉर्म भरय आ बेसि जानकारी लेल एहि लिंक के क्लिक करु-
DD NEWS
या फेर एहि लिंक के क्लिक करु- डीडी वेकैंसी
अहां सभ के हमर शुभकामना...


text:
पटना।एमटेक क पढ़ाई क क्रेज बढैत देख विज्ञान आ प्रौद्योगिकी विभाग बिहार क दूटा सरकारी इंजीनियरिंग कालेज मे नव सत्र स एमटेक क पढ़ाई आरंभ करबाक फैसला केलक अछि। भागलपुर आ मुजफ्फरपुर स्थित सरकारी इंजीनियरिंग कालेज मे एमटेक क पढ़ाई आरंभ करबा लेल आधारभूत संरचना विकसित कैल जा रहल अछि। आधिकारिक जानकारी क अनुसार विश्व बैंक बिहार स्थित सरकारी इंजीनियरिंग कालेज सबहक शैक्षिक स्थिति दुरुस्त करबा लेल चारि वर्ष मे तीस करोड़ टका देबा पर सहमति देलक अछि। विज्ञान आ प्रौद्योगिकी विभाग इ तय केलक अछि जे विश्व बैंक स भेट रहल इ राशि क उपयोग भागलपुर आ मुजफ्फरपुर स्थित इंजीनियरिंग कालेज मे एमटेक क पढ़ाई आरंभ करबा लेल होएत। किछु भवन आ क्लास स जुडल अन्य व्यवस्था कए शुरू करबा लेल राशि खर्च करबाक योजना अछि। देश क अन्य प्रदेश मे एमटेक क पढ़ाई करा रहल संस्थान सब कए माडल क रूप मे ल कए एमटेक क पढ़ाई आरंभ करबाक योजना अछि। विज्ञान आ प्रौद्योगिकी विभाग क आला अधिकारी कहला जे एमटेक क पढ़ाई लेल एहि दूनू इंजीनियरिंग कालेज मे शिक्षक क कमी नहि अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
भारतीय गणराज्य क बिहार प्रान्त क उत्तरी सीमा पर बसल सीतामढ़ी। जिला मुख्यालय स पांच किलोमीटर दक्षिण-पश्चिम मे पुनौरा नामक स्थान पर जगत जननी सीता क जन्म भेल अछि। आइ एहि ठाम छोटसन रामजानकी क भव्य मंदिर अछि।
बाल्मीकिक अनुसार सीतामढ़ी मिथिलाक राजा सीरध्वज (मिथिला क राजा कए जनक कहल जाइत अछि, राम ससुरक नाम सीरध्वज छल)क राज्य क हिस्सा छल। हुनकर राज काल मे मिथिला मे भयंकर सूखा पड़ल। तखन इ भविष्यवाणी भेल जे राज्य क पालनहार जनक यदि स्वयं हल चला खेत मे सीताक (हल स बनल कियारी) निर्माण करथि त बरखा संभव होएत।
जनकपुर मे पंडित जगहक निर्धारण केलथि, नरेश सीतामढ़ी एलाह। सीतामढी क पुनौरा मे जखने हल खेत मे जोतल गेल धरती मे गड़ल एकटा घड़ा निकलल। ओहि मे स लक्ष्मी अवतरीत भेलीह। जखने जनक हुनका गोद लेलथि, झमाझम बरखा शुरू भ गेल। जगत जननी कए बचेबा लेल जनक एक मड़ई (झोपड़ी) मे चल गेलाह। संगहि हल स बनल कियारी अर्थात सीता मे भेटल जगत जननी क नाम सीता राखल गेल। जे बाद मे वैदेही, जानकी आ मैथिली नाम स सेहो विख्यात भेलीह। ओ मड़ई एखनो सीतामड़ई क नाम स अवस्थित अछि। कहल जाइत अछि जे सीतामड़ई कालान्तर मे अपभ्रंश भ सीतामढ़ी भ गेल।
मिथिला मे सीताक जयंती उत्साह स नहि मनाउल जाइत अछि। ओना एहि दिन धार्मिक अनुष्ठान होइत आयल अछि।
मिथिलाक राजा सीरध्वज क बाद मिथिलाक जनक भेलाह औदास। ओ जानकी नवमी दिन कोनो क्षत्रिय आ ब्राह्मïण कए खेत मे हल चलेबा पर प्रतिबंध लगा देलथि। ओहि दिन स आंगन मे हलक पूजा होइत अछि संगहि कामना होइत अछि जे ककरो घर मे सीता सन कपार ल बेटी नहि जन्म लिए। मिथिला मे आइ सेहो सुहाग लेल गौरीक पूजा कैल जाइत अछि, जखन कि सीताक पूजा लक्ष्मीक मंत्र स होइत अछि। अर्थात मिथिला मे सीताक पूजा नहि होइत अछि।
आइ धरि अवधक परंपरा कए प्रचारित करबा मे लोक लागल रहल आ मिथिलाक परंपरा उपेक्षित रहल। जाहि स परंपरा खत्म भ रहल अछि। सीताक कारण अवध मे पुतहु कए लक्ष्मी कहल जाइत अछि, जखन कि मिथिला मे बेटी कए इ उपाधि अछि।
अपन बहिन उर्मिला क कष्ट देखि राजा औदास इ परंपरा चला देने रहथि जे एक घर मे तीन बहिनक विवाह नहि हुए। सीताकविवाहक दिन मिथिला मे विवाह सेहो मना छल, मुदा अतिउत्तम लग्न हेबाक कारण अवध संग आब मिथिला मे सेहो लोक विवाह लेल तैयार भ गेल अछि। एकर पाछु विद्वानक कहब अछि जे
सीताक पिता अपन बेटीक सुख लेल जे भ सकैत अछि केलाह, मुदा हुनक बेटी जीवन क हर दुख भोगलीह। एहन मे सीताक जीवन स जुड़ल कोनो प्रक्रिया कए दोहरेबा लेल मिथिलाक लोक तैयार नहि छल।
सीताक जन्म स एकटा आओर पक्ष सामने अबैत अछि जे मिथिलाक जमीन मे खुद लक्ष्मी बसल छथि।अर्थात मिथिला क उन्नति ओहि ठामक जमीन मे गड़ल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। बिहार मे राजग क शासन क चारि वर्ष पूरा भ गेल। मंगल दिन एहि सरकारक चारिम वर्षगांठ पर सरकारी कार्यक्रम निर्धारित अछि, मुदा वर्षगांठक पूर्व संध्या पर मुख्य विपक्षी दल राजद सरकार क खिलाफ एकटा आरोप पत्र जारी केलक। आरोप पत्र मे नीतीश सरकार कए जनता क अदालत मे असफल करार देल गेल अछि। दरअसल नीतीश कुमार अपन सरकारक वर्षगांठ पर अपन रिपोर्ट कार्ड जारी करैत छथि, एहन मे राजद लेल इ अनिवार्य भ जाइत अछि जे ओ सरकार विरोधी एकटा दस्तावेज लोकक समक्ष प्रस्तुत करै। एहन मे इ रिपोर्ट निश्चित तौर पर एकटा खानापूर्ति जेकां अछि।
63 पृष्ठ क पुस्तिका जारी करैत राजद प्रदेश अध्यक्ष अब्दुलबारी सिद्दीकी मुख्यमंत्री क विकास यात्रा कए विनाश यात्रा क संज्ञा देलथि। हुनकर अनुसारे इ नीतीश सरकार क विरुद्ध जनता क आरोप पत्र अछि। आरोप पत्र मे विभागवार कुल अंक आ प्राप्तांक देल गेल अछि। हजार अंक मे 300 उत्तीर्णाक क विरुद्ध 80 अंक द कए सरकार कए फेल घोषित कैल गेल अछि।
अंक पत्र क अनुसार ग्रामीण विकास मे कुल अंक 100 मे 15, अपराध नियंत्रण आ विधि व्यवस्था मे 15, भूमि सुधार मे 00, पथ निर्माण मे 20, स्वास्थ्य मे 10, बिजली मे 05, अल्पसंख्यक, अनु.जाति आ जनजाति कल्याण मे 05, कृषि आ सिंचाई मे 05, शिक्षा मे 05 आ निवेश आओर औद्योगिकीकरण मे 00 अंक देल गेल अछि। प्रदेश अध्यक्ष क अनुसार नीतीश सरकार क सबस पैघ गुनाह अछि जे ओ आम आदमी स सरकार क संबंध समाप्त करि देलथि। हुनकर अनुसार राज्य मे प्राक्कलन घोटाला एखन तकक सबस पैघ घोटाला अछि। ओ दावा केलथि जे इ आरोप पत्र तथ्य,आंकड़ा, वेबसाइट आ विभिन्न सर्वे क आधार पर तैयार कैल गेल अछि।
राजद द्वारा जारी आरोप पत्र क अनुसार लालू प्रसाद आ राबड़ी देवी क शासनकाल मे जहि तबका कए मान सम्मान भेटल, राजकाज मे भागीदारी देल गेल, ओकरा आइ अपमानित,प्रताडि़त आ अधिकार स वंचित कैल जा रहल अछि।
पत्रक अनुसार राज्य सरकार क केन्द्रीय कर पर निर्भरता बढ़ल अछि आ राज्य क अपन आमदनी ओहि अनुपात मे नहि बढ़ल जेना प्रचारित कैल जा रहल अछि। एकरा लेल राजद शासन क अंतिम वर्ष 2004-05 क उदाहरण दैत कहल गेल जे राज्य कुल धन प्राप्ति क 27 प्रतिशत हिस्सा अपन आंतरिक संसाधन स प्राप्त करैत छल। एकर विपरीत एनडीए सरकार क सत्ता मे एला पर राज्य सरकार क आंतरिक कर घटै लगा आ 2009-10 मे 24 प्रतिशत रहल अछि।


text:
['मिथिला रंग महोत्सव' अनेक कारणेँ एखन चर्चामे बनल अछि. मनीष झा 'बौआभाइ' रंगकर्मी लोकनिक अभिनय आ महोत्सवसं संतुष्ट छथि मुदा आयोजनक इंतजाममे अनेक बात खटकि गेलनि अछि. पढू विस्तृत टिप्पणी ]
मैथिली रंगमंच कला, संस्कृति ओ भाखाक रक्षार्थ अंतर्राष्ट्रीय स्तर पर अपन पहिचान बनेबा लेल निःसंदेह सकरात्मक ओ इमानदार प्रयाससं दिन-राइत एक क' देने अछि मुदा अपनहि घरमे राजनीतिक, सामाजिक, आर्थिक, नैतिक ओ मानसिक रूपे अपेक्षित अछि, जकर टटका उदाहरण अछि मधुबनीमे भेल मैलोरंग आयोजित त्रिदिवसीय (०१मइ स’०३मइ) आयोजन “मैथिली रंग महोत्सव”.
देशक राजधानी दिल्ली स्थित मैलोरंगक संदर्भमे कम शब्दमे कहल जाए त’ एतबा जनाएब अनिवार्य जे संस्था द्वारा आयोजनक घोषणा मात्रस’ दिल्ली आ एनसीआरमे रहनिहार भाखाप्रेमी लोकनिक मध्य अबिलम्ब प्रस्तुति देखबाक जेना उत्कंठा जोर क’ देइत छनि मने ओ हकार तेना पसरि जाइत अछि जेना कि चिरप्रतीक्षित होए आ आयोजनक दिन (ओ चाहे ड्यूटी बला दिन किएक नैं होए) लोकक भीड़ पंचसए सिटा हॉलकें सेहो भाखाभाखी प्रेमी लोकनिक सोजहा कम सीटक जगह सिद्ध करैत आबि रहल अछि.
ज्ञात हो कि मैलोरंग द्वारा मधुबनीमे भेल एहि आयोजनक व्यवस्था हेतु कतेको मास पूर्व स’ नियार-भास आ तदनुरूप दौरबरहा क’ जेना तेना शहरक मध्य स्थित टाउन हॉल के सुरक्षित करौलनि आ तैयारीमे लागि गेला. कतेको मीडिया, स्थानीय लोक, संस्कृतिकर्मी, रंगकर्मी, व्यवसायी वर्ग, राजनैतिक छवि आदिकें जोड़बाक सफल प्रयास केलनि आ निर्धारित तिथिक पूर्व संध्या पर २४ सदस्यीय टीमक संग पहुँचै गेला. मधुबनीमे बेस उत्साहक संग प्रवेश केलनि त’ मुदा चयनित स्थान पर पहुँचैत अनायास स्थान परिवर्तन (टाउन हॉल स’ टाउन क्लब मैदान)क सूचना पाबि जेना इन्होर पाइन ढाइर देल गेल हो सन मनोस्थित भ’ गेलनि मुदा बाध्यता छलनि रंगकर्मी आ रंगमंडलक प्रतिष्ठा बचाएब. हमर संजोग एहेन अपन किछु व्यक्तिगत (उपनयन, विवाह, मूड़नादिक) काजस’ गाम आएल रही मुदा दोसर दिन (०२ मइ २०१५)क आयोजन दिन फुरसैतमे रही आ गाम स’ करीब पैंतीस किलोमीटर दूर मधुबनी रहितो मित्र अभिनेता मुकेश झा निर्देशित आ महेन्द्र मलंगिया लिखित नाटक “देह पर कोठी खसा दिय” आ प्रसिद्ध रंगकर्म निर्देशक देवेन्द्र राज अंकुर निर्देशित आ राजकमल चौधरी लिखित नाटक “मैथिली नारी : चारि रंग” केर प्रत्यक्षदर्शी बनबा लेल जखन टाउन हॉल पहुँचलौं त’ अनायास स्थान परिवर्तनक सूचना पाबि कने अचंभित भेलौं मुदा परिवर्तित स्थान कनिके दूर हेबाक कारणें स्थान पर पहुँचलौं. स्थान परिवर्तन ओतेक नैं अखरल मुदा अखरल छल हॉल स’ बदलिक’ फूजल अकास तरक व्यवस्था कारण हॉलमे ध्वनिक संतुलन आ प्रकाश व्यवस्था नाटकक मूल रूप संग तालमेल बना सुन्नर भाव प्रस्तुति सह आकर्षक लगैछ. ज’ हमरा सन सामान्य प्रेक्षककें ई बात अखरल हेतैक त’ ओहि रंगकर्मी लोकनिकें मनोदशाकें संबंधमे सोचबाक बेगरता देखबैछ जे लोकनि मंचक कोने-कोन कांटी ठोकि पर्दा टांगब स’ ल’ क’ दर्शककें बैस’ लेल कुर्सी पसारबा सन व्यवस्था स्वयं केने हेता. दिनमे बरखा हेबाक कारणें थाल-कीच आ डाउंस सन-सन मच्छरक दंश झेलैत दर्शकक दुर्गतिकें सेहो अंदाजा लागाओल जा सकैछ.
ओतुक्का वस्तु-स्थित देखला पर हृदय एतेक व्यथित भ’ गेल जे पहिल बेर एहेन भेल अछि जे नाटक देखलाक बाद समीक्षा वा रिपोर्ट लिखबा स’ बेसी आवश्यकता बूझि परल मिथिला मैथिलीक प्रति निकृष्ट मानसिकताकें उजागर करबाक. किछु सूत्र स’ ज्ञात भेल जे टाउन हॉल मधुबनी सदरक बड़का-बड़का हाकिम लोकनिक टेनिस कोर्ट बनल अछि आ समूचा भारतमे ई एकमात्र नगर भवन होएत जत’ प्रेक्षक लोकनिकें बैसबा लेल आयोजककें कुर्सीकें व्यवस्था बाहर स’ करय परैत छनि. एहिमे राजनीति वा मानसिक संकीर्णताकें कोन रूपे हस्तक्षेप छल से नैं जानि मुदा एतबा निश्चितरूपे आभास भेल जे मैलोरंग अपन दक्ष आ अनुसाशित टीमक संग परिपक्व अभिनय, निर्देशन, प्रकाश, ध्वनि, गायनादिकें सामंजस बैसबैत एकरा सुव्यवस्थित ढ़ंग स’ संपन्न करैत संस्कृति आ रंगधर्मकें निमाहलनि. हिनका लोकनिक अदम्य साहस आ समर्पणताकें नमन करैत सदैत अग्रसर होइत रहबाक शुभकामना.
Tags: टिप्पणी


text: पटना। मुख्यमंत्री नीतीश कुमार प्रधानमंत्री डॉ मनमोहन सिंह स राज्य क महत्वपूर्ण पुरातात्विक स्थल क खुदाई क लेल संबंधित एजेंसी कए निर्देश देबाक अनुरोध केेलथि अछि। श्री कुमार डॉ सिंह कए लिखल पत्र मे कहला अछि जे राज्य मे कईटा ऐतिहासिक स्थल अछि, जाहि ठाम पुरातात्विक अवशेष मौजूद अछि। एहि मे स अधिकतर स्थल कए ताकल जा चुकल अछि, जखनकि राजगीर, बोधगया, चिरांद, कुर्कीहार आ वैशाली मे खुदाई कैल जेबाक आवश्यकता अछि। श्री कुमार कहला जे पुरातात्विक महत्व स जुड़ल एहि स्थल आओर स्मारक क अपर्याप्त सुरक्षा क कारण एहि पर गंभीर खतरा उत्पन्न भ गेल अछि।


text:
श्रीलंकाक कोनेश्वरम महादेवक दर्शन । दक्षिणक कैलाश।
– आशुतोष चौधरी, नदियामी, दरभंगा। (हालः श्रीलंका सँ)
श्रीलंकाक पूर्वी प्रान्त में पूर्वी तट पर स्थित छैथ कोनेश्वरम महादेव । कोलोम्बो सँ करीब २५० किलीमीटर पूर्व म स्थित त्रिंकोमाली शहर, लगैत अछि जेना शिव स्वयं एकर रचना अपन हाथ सँ केने रहैथ।
एहि शहरक प्राकृतिक छटाक वर्णन कतेक करी से कम हैत। नील रंगक समुद्र आ तेहने सुन्दर मंदिरक प्राकृतिक सौंदर्य। चुँकि ई मंदिर आ तिब्बती पहाड़ कैलाश पर्वत ( भगवान शिवक प्राथमिक निवास) दुनु एक्के देशांतर (लोंगीच्युड) पर अछि ताहि हेतु हिनका दक्षिणक कैलाश सेहो कहल जायत अछि ।
मंदिरक शुरुवाती रचना कारी रंगक ग्रेनाइट चट्टान केँ काटिकय स्थापत्य कला शैली सँ कयल गेल अछि । एहि मंदिरक वर्णन स्कन्दपुराण केर तीन अध्याय में कैल गेल अछि।
सन् १३८० ई. में स्थला पुराणक रचनाकार जयवीर अपन पुराण में एहि मंदिर केँ दक्षिणक कैलाश केर सँज्ञा देलैन । शिवलिंगक ठीक सामने समुद्रक टीला पर शिव भक्त रावणक विशालकाय मूर्ति दुनु हाथ जोड़ने भगवानक आराधना करैत बुझाएत अछि। मंदिर अपन वार्षिक कार्यक्रम पारंपरिक रथ महोत्सव, नवरात्रि एवम् शिवरात्रिक लेल सेहो विश्व विख्यात अछि । एतय शिव, शक्ति आ भगवान विष्णु केर अलग-अलग स्थापना कएल गेल अछि ।
मंदिरक सँभावित स्थापना ४०० ईसा पूर्व मानल जायत अछि जेकर उल्लेख मंदिर प्रांगन में स्थित शिलालेख पर सेहो कयल देखल जा सकैछ ।
एकटा हिंदू पौराणिक कथा केर मुताबिक इन्द्र भगवान् एतय नित्य आबि भगवान् शिवक पूजा आर आरधना करैत छथि ।कहल जाएत अछि जे महाराज रावण कुल ६९ टा शिवलिंग कैलाश पर्वत सँ आनने छलाह जाहि में सँ ई एकटा महत्वपूर्ण शिवलिंग थीक।
स्थानीय लोक सब सँ बात केला स ईहो पता लागल जे रावण आर हुनकर माता नित्य आबि शिवक उपासना करैत छलाह। चूँकि मंदिरक निर्माण में बेसी स्वामी रॉक ( चट्टान) प्रयोग कैल गेल अछि ताहि हेतु लोक सब ई मानय छैथ जे ५००० साल BC ( ईसा पूर्व ) रावण स्वयं टा एते शक्तिशाली छलाह जे अपना ताकत सँ पूरा चट्टान शिवलिंग सहित लाएब कय मंदिरक स्थापना केने हेताह ।
एकटा और पौराणिक कथा केर अनुसार राजा गजबाहू ११३ ईस्वी में अपन शासनकाल मे एकरा गिरेबा आ एतय बौध मंदिर बनेबाक उद्देश्य सँ चढ़ाई करैक लेल निकलला लेकिन पास एला पर हुनका ज्ञात भेलैन जे एतय एकटा हिन्दू परिवार हुनकर अंधापन केर इलाज कय सकैत छल । ओए दिन चमत्कारिक ढंग सँ हुनकर आँखिक इलाज एकटा हिन्दू द्वारा केलाक परिणामस्वरुप ओ बहुत प्रभावित भऽ गेला आर ओहि दिन सँ एहि मंदिर केर संरक्षण देबय लगलाह ।
मंदिरक दर्शन केला बाद त्रिंकोमाली शहर सँ लगभग १२ किलोमीटर पश्चिम में स्थित निलामल्ली बीच (समुद्री तट) पर सेहो जेबाक अवसर भेटल जतय एना लगैत अछि जे पूरा समुद्र भगवान शिव केर कंठक समान नीला भऽ गेल अछि आर नीचां में उज्जर रंगक बौउल जेना दूध । हम आय तक एतेक मनोरम दृश्य अपना आँखि सँ नहि देखने छलहुँ, प्रकृति केर सुन्दर रचना देखिकय बहुत अचंभित मुदा प्रसन्न छी ।


text: जमशेदपुर। बिहारक मुख्यमंत्री कए एकटा आओर पैघ पुरस्कार देल जा रहल अछि। मुख्यमंत्री नीतीश कुमार कए देश क सर्वश्रेष्ठ निजी बिजनेस स्कूल जेवियर लेबर रिलेशंस इंस्टीट्यूट (एक्सएलआरआइ) सर जहांगीर घांदी मेडल स सम्मानित करत। हमरा सब लेल इ गौरवक विषय अछि जे इ पुरस्कार पहिल बेर कोनो बिहारी ग्रहण करत। 26 मार्च कए संस्थान क 55म दीक्षांत समारोह क अवसर पर बिहार क मुख्यमंत्री कए इ सम्मान देल जाएत। एक्सएलआरआइ जमशेदपुर क दिस स जहांगीर घांदी मेडल फॉर इंडस्ट्रीयल एंड सोशल पीस बिहार क मुख्यमंत्री कए देबाक घोषणा एक प्रकार स आर्थिक आ सामजिक जगत मे बिहारक मजबूत होइत हिस्सेदारीक प्रतीक छी। नीतीश कुमार स पहिने इ सम्मान बंगाल क पूर्व मुख्यमंत्री ज्योति बसु कए देल जा चुकल अछि। ओना इ सम्मान टाटा ग्रुप क चेयरमैन रतन एन टाटा समेत जेआरडी टाटा सरीखे दिग्गज कए देल जाइत रहल अछि। एक्सएलआरआइ द्वारा सब साल इ सम्मान एहन व्यक्तित्व कए देल जाइत अछि जेकर योगदान औद्योगिक विकास क संग-संग सामाजिक शांति क क्षेत्र मे उल्लेखनीय रहैत अछि। इ सम्मान एहि बेर बिहार क मुख्यमंत्री कए एहि लेल देल जा रहल अछि किया जे हुनकर नेतृत्व मे बीमार सन पिछड़ल राज्य बिहार विकास क नव मॉडल प्रस्तुत केलक अछि।


text:
विराटनगर, अक्टुबर ६, २०१५. मैथिली जिन्दाबाद!!
विपत्ति ओना तऽ केकरो सिर कखनहु अबैत छैक, मुदा किछु उदाहरण एहेन होइत छैक जेकरा चर्चा करैत केकरो आँखि नोरा जाइत छैक। एकटा एहने समाद आइ भोरे-भोर ठाढी निवासी युवा भाइ राकेश झा पटना सँ करौलनि। ओ कुमार मिहिर झा द्वारा देल गेल सूचनाक आधार पर एकटा अपील केलनि तथा दहेज मुक्त मिथिला अभियानक संचालक केर तौर पर ध्यानाकर्षण प्रवीण नारायण चौधरी, पंकज झा, पंडित धर्मानन्द झा केँ सामूहिक रूप सँ करबैत निदान तकबाक लेल अनुरोध पठेलनि।
बात छैक जे गाम (पत्रालय) बेला (प्रखंड बाबुबरही – जिला मधुबनी) केर निवासी सर्वनारायण झा केर एकलौता पुत्र चार्टर्ड एकाउन्टेन्ट (दोसर वर्षक छात्र) अध्ययन करिते २४ वर्षक अवस्था मे कोनो दुर्घटनावश गामहि केर सार्वजनिक हितक कार्य करैत अकाल मृत्युक चपेट मे चलि गेला। परिवारक एकमात्र उम्मीद जखन टूटैत छैक तऽ विपत्तिक परिमाण आ परिणाम दुनू बातक अनुमान सहजहि लगायल जा सकैत छैक। ई दुर्घटना आइ सँ २ वर्ष पहिने भेलैक। पुत्रक निधन उपरान्त परिवार टूटि गेलैक। लेकिन विवाह योग्य हुनक पुत्रीक विवाह कोना होयत एहि लेल कोनो बाट-घाट कम सँ कम ओहि परिवार केँ अपना बुत्ते नहि सुझाइत देखि एकटा भाइ व हितैषीक रूप मे मिहिर द्वारा सार्वजनिक सहयोगक अपील कैल गेलैक अछि।
निजी अपील मे गामक गणमान्य आ एहि बेरुक चुनाव मे नेता चुनेबाक पाँति मे ठाढ विभिन्न नेतृत्वकर्ता केर ध्यान प्रथमत: आकृष्ट करैत कुमार मिहिर झा एहि पीडित परिवार लेल निदान तकबाक निवेदन केने छथि। सहसा हुनकर अपील पर भावनात्मक लहर सँ प्रेरित राकेश झा जीएस गुरु ‘दहेज मुक्त मिथिला’ केँ संस्थागत भार सौंपबाक आत्मनिर्णय सार्वजनिक करैत छथि। ताहि अनुरूपे संस्था द्वारा ई अपील मैथिली जिन्दाबाद केर मंच सँ आम मैथिल जनमानस धरि पहुँचेबाक लेल ई अपील जारी कैल जा रहल अछि।
सर्वनारायण जी केर सुपुत्रीक परिचय निम्न अछि:
शिक्षा: बी-काम (अनर्स)
विश्वविद्यालय: ल. ना. मिथिला विश्वविद्यालय, दरभंगा
गोत्र: वत्स
उम्र: २१ वर्ष
गाम आ पत्रा: बेला, प्रखंड: बाबुबरही, जिला: मधुबनी
वर्ण: गौर
फोटो: संलग्न
दहेज मुक्त मिथिला आम मैथिलजन मे अपील करैत अछि जे एहि प्रस्ताव केँ आम समाजक प्रस्ताव मानि इच्छूक सहयोगी वर पक्ष शीघ्र सम्पर्क करी। सम्पर्क लेल:
श्री पंकज झा, राष्ट्रीय अध्यक्ष, दहेज मुक्त मिथिला, मुम्बई, महाराष्ट्र।
फोन: ९८२१४०५१६४/९३२०४०५१६४
आशा करैत छी जे एहि अपील पर अपने लोकनिक ध्यान सहानुभूतिपूर्वक पहुँचत आ ई यथाशीघ्र परिणामदायक होयत।
निवेदक:
प्रवीण नारायण चौधरी
अन्तर्राष्ट्रीय संयोजक, दहेज मुक्त मिथिला
विराटनगर, नेपाल।
फोन: ००९७७-९८५२०२२९८१.


text:
बम्बइसँ आयल हितेन्द्र झा आ दरभंगासँ आयल मैथिली प्रोफेसर अशोक मेहता, पटनासँ आयल रमानन्द झा रमण, निर्मलीसँ आयल शिव कुमार, दरभंगासँ आयल रोशन कुमार मैथिल आदि लोकनि सेहो एहि कथा गोष्ठिक बहिष्कार केलनि.
हिनका लोक निक अतिरिक्त आनो आन साहित्यकार
लोकनि एहि कथा गोष्ठिक बहिष्कार करबामे अपन अपन समर्थन देलनि.
हिनका लोकनिक कहब छनि जे ई 80 म सगर राति दीप जरय केर आयोजन अछि, मुदा आयोजन कर्त्ता एकर 79म कथा गोष्ठिक संज्ञा दऽ रहल छथि.
दोसर दिस संयोजक उमेश पासवानक स्वास्थय खराब हेबाक कारणेँ ओहि ठामक व्यवस्था केनिहार उमेश पासवान आदि लोकनिक कहब छनि जे ओ लोकनि दिल्लीमे भेल 76 म ‘सगर राति दीप जरय’ केर कथा गोष्ठि नञि मानै छथि.
ओ साहित्य अकादमिक आयोजन छल नञि की कथा गोष्ठिक.
सगर राति दीप जरय केर 79म आयोजन घनश्यामपुरमे केनिहार कमलेश झा सेहो एहि बातक विरोध केलनि जे ई 79म नञि अपितु 80म आयोजन अछि, मुदा कोनो ध्यान नञि देल जेबाक कारणेँ ओ किछु कालक बाद चुप भऽ गेला.
ओम्हर कथा आरम्भ होबऽ सँ पहिने कथा गोष्ठिक बहिष्कार केनिहार कथाकार आ समीक्षाकार केनिहार लोकनि आयोजनकर्त्ता लोकनिकेँ जनतब दऽ चुकल छल जे जँ ई 79 आ 80 केर सोझराहटि नञि कयल गेल तँ ओ लोकनि एहिमे उपस्थित नञि रहता.
ओना ओ लोकनि एहि बातक प्रतीक्षा दीप प्रज्जवलन धरि केलनि. जखन हुनका सभक बातपर कोनो ध्यान नञि देल गेल आ उमेश मण्डल अपन मनमर्जी करैत रहला तँ ओ लोकनि ओहि ठामसँ चुपचाप विदा भऽ गेला.
आन कथाकार लोकनि वाहनक असुविधा आ रात्रि केर 8 बाजि जेबाक कारणेँ ओहि ठाम उपस्थित रहला. जगदीश प्रसाद मण्डल आदि लोकनिक दीप प्रज्जवलन केलाक बाद ओहि ठाम मुश्किलसँ 10-12 गोट कथाकार लोकनि आ स्थानीय लोकनि बचि गेला.
कहुना कथा गोष्ठि आरम्भ भेल मुदा कथाकारक संख्या कम हेबाक कारणेँ कमलेश झा आदि लोकनि बेर बेर जोर दैत रहला जे आइ कथाकार सभक कमी अछि ताहि लेल समीक्षाकेँ बेसीसँ बेसी देर धरि खीचल जेबाक चाही.
एहि कथा गोष्ठिमे कुल 14 कथाकार द्वारा कथाक पाठ कयल गेल. एहिमे उमेश मण्डल, रामविलास साहु, उमेश नारायण कर्ण, रोशन कुमार मैथिल, रामेदेव प्रसाद मण्डल, शम्भू सौरभ, सुभाष चन्द्र सनेही, अखिलेश कुमार मण्डल, बेचन ठाकुर, अमित मिश्र, लक्ष्मी दास, दुर्गा नन्द मण्डल आ जगदीश प्रसाद मण्डल अपन अपन कथाक पाठ केलनि.
कथा गोष्ठीक अध्यक्षता करैत जगदीश प्रसाद मण्डल भोरबामे कथा गोष्ठी सम्पन्न भेलाक बाद अन्तिम सत्रमे एहि बातपर दुख व्यक्त केलनि जे कथा गोष्ठीमे कोनो तरहक राजनीति नञि हेबाक चाहि आ जहिना आइ धरि चलैत रहल अछि तहिना चलैत रहबाक चाही.
ओ ईहो कहलनि जे ई आयोजन 80म होयत आ अगिला आयोजनकेँ 81म मानल जायत. अगिला कथा गोष्ठीक कोनो प्रस्तावक नञि हेबाक कारणेँ अगिला आयोजन आयोजन उमेशन मंण्डलक नेतृत्वमे निर्मलीमे होयत.
एहि अवसरपर अपस्थित किछु कथाकार लोकनिक ईहो कहब छलनि जे जँ अगिला हकारमे 81म आयोजनक बात नञि कहल जायत तँ हमरा लोकनि नञि आयब.
उल्लेखनीय अछि जे दिल्ली वला आयोजनमे संयोजक द्वारा विदेहकेँ पोथी स्टॉल लगेबाक आदेश नञि देल गेल छल. एहि कारणेँ किछु कथाकार ओकरा कथा गोष्ठी नञि मानि रहल छथि.
रिपोर्ट- रौशन कुमार झा


text:
त्रिभुवन विश्वविद्यालय
त्रिभुवन विश्वविद्यालय वा टियु (अङ्ग्रेजी : Tribhuvhan University वा TU) नेपालक पुरान, पैग विश्वविद्यालय तथा उच्च शिक्षाक लेल नेपालक पहिल राष्ट्रिय शैक्षिक संस्था सेहो छी । ई विश्वविद्यालयक केन्द्रीय कार्यालय कीर्तिपुर काठमाडौंमे अछि ।
ई विश्वविद्यालय ३०४२–५–२ रोपनी क्षेत्रफलमे फैलल अछि । त्रिभुवन विश्वविद्यालय अन्तर्गत पाँचटा प्राविधिक शैक्षिक संस्था आ चारिटा साधारण सङ्काय सञ्चालित अछि । ई पचासटा प्राविधिक शीर्षकमे प्रमाण–पत्र तहके शिक्षा द रहल अछि ताहिना १०७९ शीर्षकमे स्नातक तथा १ हजार शीर्षकमे स्नातकोत्तर शीर्षकमे शिक्षा प्रदान करि रहल अछि । एकर साथ ई विद्यावारिधिक लेल समेत विभिन्न शिर्षकमे प्राविधिक तथा सङ्कायस्तरीय शिक्षा द रहल अछि । त्रिभुवन विश्वविद्यालय अन्तर्गत ९३१ टा निजी क्याम्पससभ सम्बन्धन लेनए अछि ।
सन् २०१३–१४ धरि एहिमे ६,०४,४३७ विद्यार्थीसभ विभिन्न शैक्षिक तहमे अध्ययनरत अछि । त्रिभुवन विश्वविद्यालयमे ७,९६६ अध्यापन सङ्काय अछि । त्रिभुवन विश्वविद्यालयमे १५,१९६ कर्मचारी कार्यरत अछि । कृषि तथा पशु विज्ञान, वन विज्ञान, इञ्जिनियरिङ, विज्ञान तथा प्रविधि, चिकित्साशास्त्र, समाजविज्ञान, भूगर्भशास्त्र मानवशास्त्र, व्यवस्थापन, शिक्षाशास्त्र, कानून तथा मानविकिमे ई विश्वविद्यालय शिक्षा प्रदान करि रहल अछि । ३८ केन्द्रीय विभाग समेत करि ई विश्वविद्यालयक ६० आङ्गिक क्याम्पस रहल अछि ।
इतिहास[सम्पादन करी]


text:
मास्टर साहेब आओर तम्बाकू
एकटा नवका सर्वे आएल अ. ई सर्वे चिंताक बात छै. सर्वे में कहल गेल छै जे बिहार में सय टा में से पचहत्तर टा टीचर... मास्टर साहेब कोनो न कोनो रूपे तम्बाकू के सेवन करय छथिन्ह. ई तs चौंकाबय वाला खबर छैबे छै जे जिनका ऊपर ई जिम्मेदारी छनि जे ओ बच्चा... नुनु सभ में नीक संस्कार देथिन्ह... नीक- नीक गप्प सीखयथिन्ह ओ खुद एकर सेवन कय रहल छथिन्ह. ओना बिहार में कई ठाम एकरा खराब नहिं मानल जाय छै. कई घर में मर्द-जनानी सभ गोटे के खैनी... सुपारी... पान खाइत देखल जा सकय अ. महिला वर्ग में सेहो एकर खपत बढ़ल अछि. एकर शरीर पर बड़ खराब असर पड़य छै. गर्भवती महिला के लेल तs ई आओर खतरनाक छै. देश में हर साल लाखों लोकक मौत तम्बाकू के सेवन सं होए छै. कइटा गाम में तs मास्टर साहेब विद्यार्थी सभ सं खैनी...चूना मंगाबय छथिन्ह आ पढाबय के संग- संग खैनी सेहो लगाबैत रहय छथिन्ह. कइटा विद्यार्थी सेहो खैनी के पुड़िया आ चुनौटी राख छथि.
एकटा वाक्या तs हमरो संग भेल अछि. एक बेर कॉलेज में एकटा संगि खैनी लगाs कs एक जूमि हमरा तरफ बढ़ा कहलाह लिअ खाउ. हम हुनका कहलिन्ह हम नहिं खाय छी. तs हुनकर साफ कहनाय छलन्हि जे अखन नहिं खायब तs कहिआ खायब. हमरा मना कएलाह पर ओ ओहि खैनी के सेहो अपना ठोर तर दबा गेलाह. एहिना कs एक दोसर के आदत लगय छै आओर ओ बढैत जाय छै. हर चारि टा में तीन टा शिक्षक के तम्बाकू सेवन करनाय चिंताक विषय अछि. सरकार के सेहो एहि बात के गंभीरता सं लेबय के जरूरत छै. मुदा सरकार सेहो की करत सरकार के तs टैक्स... पाई सं मतलब छै. गाम -गाम... गली- गली में शराबक दोकान खोलल जा रहल अछि. पिछला दिन एकटा खबर सेहो आएल छल जे बिहार में शराबक खपत बढ़ल अ. एहि लेल सरकार से सेहो बेसि उम्मीद नहिं कएल जा सकय अ.


text:
जेम्स रोडरिगेज
जेम्स डेविड रोडरिगेज रूवियो (जन्म १२ जुलाई १९९१) सामान्यतया जेम्स रोडरिगेज (स्पेनी उच्चारण: [ˈxames roˈðɾiɣes]) वा सोझे जेम्स (hahm-ess)[१] कोलम्बियाली फुटबलर छी जे ला-लिगा क्लब रियल म्याड्रिड आ कोलम्बिया राष्ट्रिय फुटबल टोलीसँ आक्रामक विङ्गरक रूपमे खेलैत अछि । जेम्स संसारक उत्कृष्ट युवा खेलाडीमेसँ एक छी । ओ अपन तिक्ष्ण प्राविधिक खेल आ प्ले मेकरक रूपमे अपन प्रशंसकक दिल जितैमे सफल मानल जाइत अछि ।
ओ युरोपमे तब चर्चित भेल छल जब ओ पोर्चुगिज क्लब पोर्टोमे रहि ३ बर्षमे आधा दर्जन बेसी ट्रफी जितेलक । एहि कारण फ्रेञ्च क्लब 'मोनाको' ओ प्रति आकर्षित भेल । ओ मोनाकोमे सेहो निराष नै केलक । सन् २०१४ फिफा विश्वकपमे उत्कृष्ट प्रदर्शन करि ओ युरोपक सर्वाधिक धनी आ सफल क्लब रियल म्याड्रिडमे आबद्ध भेल जकर लेल हुनका म्याड्रिड €८० मिलियन खर्च करलक । सन् २०१४ फिफा विश्वकपमे ६ गोल करैत ओ गोल्डेन बुट जितने छल ।
सन्दर्भ सामग्रीसभ[सम्पादन करी]
- ↑ Das, Andrew (२८ जून २०१४), "World Cup 2014: James Rodríguez Leads Colombia Over Uruguay", The New York Times, अन्तिम पहुँच ३० जून २०१४।


text:
17 साल बाद भ रहल अछि इंडियन रोड कांग्रेस क आयोजन
10 लाख स्क्वायर फीट मे तैयार भ रहल अछि पंडाल
पहिल बेर बनि रहल अछि एतबा टा तीन टा डोम शेप क पंडाल
बुक भ चुकल अछि राजधानीक सबटा होटल, गेस्ट हाउस आ होस्टल
फ्रांस, ऑस्ट्रेलिया, यूएसए आ त्रिनिदाद स आउत मल्टीनेशनल कंपनी
पर्यटन विभाग सेहो जुटल 5000 पाहुनक स्वागत-सत्कार लेल
उज्जवल कुमार
पटना। करीब 17 साल बाद एक बेर फेर इंडियन रोड कांग्रेसक आयोजन लेल पटना तैयार भ रहल अछि। पिछला बेर स एहि बेर क आयोजन काफी पैघ अछि। 13 स 17 नवंबर तक चलै वाला एहि कांग्रेस मे करीब पांच हजार प्रतिनिधि शामिल हेताह। पटना मे एतबा लोकक बैसबा लेल कोनो हॉल उपलब्ध नहि अछि, ताहि लेल गांधी मैदान मे एकटा विशाल पंडालक (डोम ) निर्माण भ रहल अछि। मैकेनिकल इंजीनियर श्रीनिवास आइ-काल्हि भोर स ल कए राति तक गांधी मैदान मे जमल रहैत छथि। रोड कंस्ट्रक्शन डिपार्टमेंट क श्रीनिवास आ बबन राम क निगरानी मे गांधी मैदान मे 10 लाख वर्ग फूट पर पंडाल डिजायन क काज चलि रहल अछि। एहि मे कई टा विशेषता अछि। पहिल बेर बिहार मे 80 गुना 30 मीटर क दू टा खंभारहित पंडाल बनाउल जा रहल अछि। एकटा डोम मे तीन हजार लोकक बैसबाक क्षमता होयत। एकर अलावा एकटा 30 गुना 18 मीटर क पंडाल सेहो बनि रहल अछि। श्रीनिवास क अनुसार पहिल बेर एतबा पैघ क्षेत्रफल मे पंडाल निर्माणक काज स्थानीय लोकक द्वारा भ रहल अछि।
ओ कहैत छथि जे 17 साल पूर्व वर्ष 1992 मे गांधी मैदान मे इंडियन रोड कांग्रेस क आयोजन भेल छल। मुदा एहि बेर आयोजन पैघ अछि। करीब 2500 देशी-विदेशी इंजीनिय एहि कांग्रेस मे हिस्सा लेताह। ओकर अलावा विभिन्न कंपनीक प्रतिनिधि आ स्थानीय अभियंता कए मिला कए संख्या पांच हजारक करीब भ जाइत अछि।
एहि आयोजनक दौरान गांधी मैदान बदल-बदल लागत। बनि रहल दू टा पंडाल मे स एकटा मे डायनिंग हॉल होयत, जखन कि दोसर मे कल्चरल इवेंट आयोजित होइत। एकर अलावा जे 30 गुना 18 मीटर क पंडान बनाउल जा रहल अछि ओहि मे टेक्निकल सेशन आयोजित कैल जाइत। हाइवे रिसर्च बोर्ड आ इंजीनियर्स-इन-चीफ क बैठक एहि हॉल मे होयत। 600 लोक बैसबाक क्षमतावाला एहि पंडाल मे देश क दोसर हिस्सा आ विदेश स आइल इंजीनिय क संग बिहारक वरीय अथियंता लेकनि एकटा विशेष बैठक करताह।
भाग लेताह 150 मल्टीनेशनल कंपनीक प्रतिनिधि
एहि रोड कांग्रेस मे देश-दुनिया क 150 मल्टीनेशनल कंपनी भाग लेत। एहिमे फ्रांस स तीनटा, ऑस्ट्रेलिया स चारिटा, यूएसए स तीनटा आ त्रिनिदाद स एकटा विदेशी कंपनी शामिल भ रहल अछि। एकर अलवा देश क लगभग सबटा नामी कंपनी एहि मे हिस्सा लेत।
बुक अछि सबटा ठहरबाक स्थान
पांच दिवसीय एहि रोड कांग्रेस मे हिस्सा लेबा लेल जे देशी-विदेशी पाहुन आबि रहल छथि तिनका लेल राजधानी क सबटा ठहरबाक स्थान बुक भ चुकल अछि। पटनाक होटल, गेस्ट हाउस, होस्टल आ छोट-मोट लॉज तक मे जगह खाली नहि अछि। पटनाक बगल मे स्थित दानापुर आ फुलवारीशरीफ मे सेहो किछु महत्वूपूर्ण गेस्ट हाउस आ होटल बुक भ चुकल अछि। इंजीनियर श्रीनिवास क अनुसार पाहुन लेल एखन धरि कुल 1050 कोठली बुक भ चुकल अछि। पाहुनक कए लोकल टूरिस्ट डेस्टिनेशन देखेबाक जिम्मेवारी स्टेट टूरिज्म डिपार्टमेंट कए देल गेल अछि। आइटीडीसी सेहो विदेशी पाहुन क आवभगत क लेल तैयार अछि।
बिहारी व्यंजनक रहत धूम
विदेशी पाहुन क लेल खास तौर स बिहारी व्यंजन क मेन्यु तैयार कैल गेल अछि। एकर संगहि मांगक अनुसार विदेशी जायका सेहो उपलब्ध रहत। टूरिज्म डिपार्टमेंट सेहो एकरा लेल तैयारी मे जुटल अछि। पाहुन लेल ट्रांसपोर्टेशन स लेकए खान-पीन आ सांस्कृतिक कार्यक्रम क विशेष इंतजाम कैल जा रहल अछि।


text:
सीतामढ़ी
: शहीद रामफल मंडल विचार मंच एवं शहीद रामफल मंडल जन क्रांति मोर्चा सीतामढ़ी केर संयुक्त तत्वाधानमे शहीद रामफल मंडल केर पैतृक गाम बाजपट्टी प्रखंडक मधुरापुरमे शहीद रामफल मंडल समेत जिलाक आरओ शहीद बंशी ततमा, सुखन लोहार, भदई कबारी, गूगल धोबी, मथुरा मंडल, मौजे झा, ननु मियां, सहदेव साह, महावीर गोप, रामबुझावन ठाकुर, सुंदर खतवे, बिकन कुर्मी, बुधन कहार, बंगाली नुनिया, नौजाद सिंह, भूपन सिंह, प्रदीप सिंह समेत दर्जनों गुमनाम शहीद बेटा केर शहादतकेँ स्मरणार्थ शहीद मेलाक आयोजन विगत 23 अगस्त, बृहस्पतिदिन कयल गेल।
समारोह केँ उद्घाटन सीतामढ़ी सांसद रामकुमार शर्मा, पूर्व मंत्री सह बाजपट्टी विधायक डॉ. श्रीमती रंजू गीता, सीतामढ़ी केँ राजद विधायक सुनील कुशवाहा, विधान पार्षद देवेश चंद्र ठाकुर, पूर्व सांसद नवलकिशोर राय, शहीद रामफल मंडल विचार मंच केर राष्ट्रीय संयोजक शैलेंद्र मंडल, कॉंग्रेस केर जिला अध्यक्ष विमल शुक्ला, रालोसपा केँ राष्ट्रीय उपाध्यक्ष डॉ. संतोष कुमार प्रसाद, भाजपा उपाध्यक्ष उमेश चन्द्र झा एवं मुखिया उर्मिला देवी द्वारा संयुक्त रूपे दीप प्रज्वलित कय एवं समस्त शहीद केर छवि पर माल्यार्पण कय कार्यक्रमक सुभारम्भ भेल।
समारोहमे शहीद रामफल मंडल विचार मंच केर संयोजक शैलेन्द्र मंडल द्वारा सामाजिक क्षेत्रमे काज केनिहार शहीद रामफल मंडल आओर गुमनाम शहीदक जीवनीक लेखक विनोद बिहारी मंडल एवं नोबेल पुरस्कार हेतु नामित 'फाँसी में गणतंत्र' पुस्तक केर लेखक रामश्रेष्ठ दीवाना व कविता कुमारी केँ शहीद रामफल मंडल राष्ट्रीय सम्मान पुरस्कार प्रदान कयल जेबाक जानकारी भेटल अछि। अहि पुरस्कारमे प्रशस्ति पत्र संगहि 11 हजार टाकाक नगद राशि सम्मान पेनिहार व्यक्तिकेँ प्रदान कयल जेबाक जनतब सुशील मंडल करौलनि अछि।
सांसद रामकुमार शर्मा शहीद रामफल मंडल केँ राष्ट्रीय शहीदक दर्जा, हुनक नामकेर डाक टिकट जारी करेबाक संगहि पाठ्यक्रममे हुनक जीवनी केँ समाहित कयल जेबाक मादे प्रधानमंत्री सँ भेंटिकय लागू करेबाक संकल्प लेलनि।
बाजपट्टी केर जदयू विधायक रंजू गीता द्वारा शहीद रामफल मंडलक पैतृक गाम मधुरापुरमे हुनक विशिष्ट प्रतिमा लगेबाक संगहि पार्क एवं सामुदायिक भवन बनेबाक घोषणा कयल गेल। विधान पार्षद भाजपा नेता देवेश चंद्र ठाकुर द्वारा मधुरापुर गाममे शहीद द्वार बनेबाक सेहो घोषणा कयल गेल। सीतामढ़ी केँ राजद विधायक सुनील कुशवाहा निर्माणाधीन शहीद रामफल मंडल छात्रावासक हेतु 25 लाख टाकाक अनुदान संगहि पाठ्यक्रममे रामफल मंडल जीक जीवनी केँ समाहित करबाक हेतु विधानसभामे प्रश्न उठेबाक घोषणा कयलनि। पूर्व सांसद नवलकिशोर राय शहीद रामफल मंडल केँ राष्ट्रीय स्तर पर शहीदक दर्जा देबाक संगहि बाजपट्टी रेलवे स्टेशनक नाम शहीद रामफल मंडल केर नाम पर करबाक माँग कयलाह। मंच केर संयोजक शैलेन्द्र मंडल हरेक साल 'शहीद रामफल मंडल राष्ट्रीय सम्मान' पुरस्कार देबाक घोषणा सेहो कयलाह। समारोह केर अध्यक्षता पूर्व मुखिया सियाराम मंडल संगहि संचालन क्रांति मोर्चाक अध्यक्ष अजय कुमार गुप्ता द्वारा कयल गेल।
समारोह केँ रालोसपा राष्ट्रीय उपाध्यक्ष संतोष कुमार प्रसाद, रीना गुप्ता, चंद्रदेव प्रसाद, बबलू मंडल, बिंदु ठाकुर, पवन मंडल, पशुपति कुशवाहा, राहुल मंडल, डॉ. भवेश भारती मंडल, भरत मंडल, सुपारी मंडल, मौजेलाल शर्मा, डॉ. बिंदेश्वर मंडल, ताराकांत झा, मो. जिलानी, कपिलेश्वर मंडल, सीताराम मंडल, भवेंद्र मंडल, सुनील बिहारी, प्रो. अमर सिंह, शिवचंद्र मंडल एवं दिनेश प्रसाद समेत आरओ बहुतरास लोकनि द्वारा संबोधित कयल गेल।
विदित हो जे 1912 ई. में बंगाल सँ विभाजित कय अलग राज्य बिहार बनाओल गेल छल। राज्य केँ अस्तित्वमे एलाक बाद स्वतंत्रता संग्राममे फाँसीक फंदा पर झूलै वला पहिल शहीद मिथिलाक बेटा रामफल मंडल छलाह। जनतब हो जे 24 अगस्त 1942 ई. केँ तत्कालीन मुजफ्फरपुर वर्तमान सीतामढ़ी केर बाजपट्टी चौक पर अंग्रेजी सरकार केँ सीतामढ़ी एसडीओ एवं तीन टा आरओ पुलिसकर्मी केँ फरसा सँ गर्दैन काटि आजादीक रास्ता प्रशस्त केनिहार कियो आओर नहि बल्कि शहीद रामफल मंडल छलाह। अहि घटनाक आरोपमे 23 अगस्त 1943 ई. केँ भागलपुर सेंट्रल जेलमे हिनका फाँसी दs देल गेल छलनि।


text:
बिग बॉस केर घर में पहिल बेर बिहार के दुगो कॉमनर कलाकार जगह बनेलक । मुजफ्फरपुर केर गायक दीपक ठाकुर केँ संग पटना सिटी केँ उर्वशी वाणी केर इंट्री भेल । उर्वशी केँ परिवारक लोग केँ संग ही आस-परोश केँ लोग आओर हुनक शिक्षिका सब बहुत खुश छैथ । सब कियौ हुनकर लगन आओर मेहनत केँ बड़ाई केलखीं । उर्वशी के बाबूजी श्रीमान पंकज कुमार तिवारी समस्तीपुर जूट मिल में कार्यरत छैथ।
बातचीत के दौड़ान उर्वशी के बहिन कहलैथ जे की उर्वशी केँ संगीतक प्रति एतेक जोश जुनून छल ,जे हुनक फेसबुक फ्रेंड दीपक ठाकुर छल।आओर हुनक आवाज सs प्रभावित भ कs उर्वशी दिपक सs भेटकरबाक लेल मुजफ्फरपुर पहुंच गेल छली। बाद में हमरा सबके पता चलल। क्लास में सबसँ पहिले आइब कs आओर हॉरमोनियम पर रियाज शुरू कs देनाई हुनक आदत भ गेल छल। उर्वशी केर सफलताक लेल हुनक सहपाठी व आर लोग सब प्रार्थना क रहल अछि।संगे लोग में सब सs बेसी सs बेसी संख्या में वोटिंग करबाक लेल अपील कs रहल छैथ। वोटींग करबाक तरीका अगला लेख मे बताओल जाइत।
"मिथिला दैनिकक" तरफ सँ मिथिलाक दूनू लाल के बहुत बहुत शुभकामना संग बधाई।
#गर्व #उर्वशी आओर दीपक # बिग बॉस 12 #मैथिली समाचार


text:
मैथिली जिन्दाबाद लेल आलेख/स्तंभ पठाउ मैथिली मे आ पुरस्कार सहित सम्मान पत्र पाउ।
निम्न विषय पर आलेख आमंत्रित अछि:
१. समाजक उत्थान मे युवा आ युवतीक भूमिका
२. वर्तमान सरकारी विद्यालयक दयनीयता: समाधानक उपाय
३. वर्तमान मिथिला मे कृषि तथा कृषक केर अबस्था
४. बेरोजगारी दूर करबाक उपाय: रोजगारक सृजन हेतु सुझाव
५. मिथिलाक्षेत्र समग्र विकास मे सरकारक उपस्थिति पर समीक्षा
प्रकाशित आलेख लेल रु.५००/- प्रति आलेख पुरस्कारक संग सम्मान पत्र सेहो उपलब्ध करायल जायत। आलेख पठेबाक अन्तिम तिथि: जुन १५, २०१५.
अपन आलेखक संग लेखकक संछिप्त परिचय आ पताक संग एकटा पासपोर्ट साइज फोटो जरुर पठाबी। आलेख पठेबाक लेल ईमेल केर प्रयोग करी: [email protected] पर या फेसबुक केर मैसेज द्वारा या www.maithilijindabaad.com पर सम्पर्क फीचर उपयोग करैत अपन आलेख पठा सकैत छी।
जाहि आलेख केँ संयोगवश प्रकाशन सँ वंचित रहय पड़त, ओकरो मैथिली जिन्दाबाद पर पाठक केँ पढबाक लेल अवश्य मुख्य चुनित आलेख उपरान्त प्रकाशित कैल जायत। पाठकक प्रतिक्रिया सँ आरो प्रसंशित आलेख केँ समुचित सम्मान प्रदान कैल जायत। सब आलेख पठौनिहार केँ सम्मान पत्र सेहो पठायल जायत।
निवेदक:
मैथिली जिन्दाबाद संपादक मंडल


text:
श्रुति प्रकाशन
श्रुति प्रकाशन (Shruti Publication) मैथिलीक पहिल एहन प्रकाशक अछि जे कि बिना पाइ लेने पोथी प्रकाशित करै छै आ ओइ के बाबजूद कापीराइट लेखके लग रहैत छनि।
श्रुति प्रकाशन किए[सम्पादन करी]
पहिनेसँ मैथिलीमे तीन तरहँक प्रकाशन सक्रिय अछि--
1) लेखक अपन पोथी अपने पाइसँ छपबै छथि आ प्रकाशकमे अपने कोनो नाम दऽ दै छथि। कापीराइट लेखकक हिसाबसँ होइ छै।
2) लेखक अपन पोथी अपन पाइसँ छपबै छथि, प्रकाशक दोसर होइ छै। कापीराइट लेखकक हिसाबसँ होइ छै।
3) लेखककेँ पोथी बदला किछु टका दऽ देल जाइत छनि मुदा कापीराइट प्रकाशकक रहै छै।
एहि तीनू तरहँक प्रकाशन तरीकामे मुँहगरहा सभ आगू रहैए। जिनकर जते पैरवी, पाइ, संबंध तिनकर पोथी खूब बजारमे भेटत। मुदा जकरा लग ने पाइ छै आ ने पैरवी तकर पोथी कोना छपतै आ एही विचारक संग शुरू भेल श्रुति प्रकाशन जे बिना पाइ लेने पोथी छापै छै आ कापीराइट लेखक लग रहै छै।
श्रुति प्रकाशनक उद्येश्य[सम्पादन करी]
गैर-ब्राम्हण, गैर कायस्थ लेखकक पोथी प्रकाशित करब श्रुति प्रकाशनक मुख्य उदेश्य अछि। एकर संग प्रतिभाशाली मुदा गरीब ब्राम्हण-कायस्थ लेखकक पोथीक प्रकाशन सेहो एकर उद्येश्य अछि।
पांडुलिपिक चयन[सम्पादन करी]
गैर-ब्राम्हण, गैर कायस्थ लेखकक लेल "पहिल" बला सिद्धांतपर चयन कएल जाइत छै मने जिनकर पांडुलिपि पहिने आएल छै तिनकर पहिने छपतै। ब्राम्हण-कायस्थ लेखकक पांडुलिपि एलापर पहिने फंड देखल जाइत छै। जँ गैर-ब्राम्हण, गैर कायस्थ लेखकक पोथी प्रकाशनक बाद फंड उपल्बध छै आ ब्राम्हण-कायस्थ लेखक प्रतिभाशाली छै तँ हुनकर पोथीक चयनित कऽ लेल जाइत छै।
श्रुति प्रकाशनक इतिहास[सम्पादन करी]
श्रुति प्रकाशनसँ पहिल पोथी 2008मे प्रकाशित भेल जे कि डॉ. उदय नारायण सिंह नचिकेता रचित नाटक "नो इन्ट्री: मा प्रविश" छल।
श्रुति प्रकाशनक प्रकाशन[सम्पादन करी]
एखन धरि श्रुति प्रकाशनसँ कुल 100सँ बेसी पोथी छपि चुकल अछि। किछु पोथी अंग्रेजी भाषामे सेहो अछि जे कि प्रायः मिथिलाक इतिहास, मैथिली साहित्यिक इतिहाससँ संबंधित अछि। मैथिलीक पोथीक तिरहुत्ता लिपि आ ब्रेल लिपिमे अनुवाद सेहो श्रुति प्रकाशनसँ प्रकाशित भेल अछि। एकर अतिरिक्त विदेह-सदेह सेहो दस खंडमे प्रकाशित भेल अछि [१]। श्रुति प्रकाशनसँ प्रकाशित मैथिलीक किछु महत्वपूर्ण पोथी---
1) कुरूक्षेत्रम् अन्तर्मनक (उपन्यास, कथा, कविता आदि) गजेन्द्र ठाकुर
2) जीनोम मैपिंग (मिथिलाक पंजी-प्रबंध) भाग-१- गजेन्द्र ठाकुर, नागेन्द्र कुमार झा आ पञ्जीकार विद्यानन्द झा
3) नताशा (कॉमिक्स) देवांशु वत्स [२]
4) नो इन्ट्री: मा प्रविश (नाटक) डॉ. उदय नारायण सिंह नचिकेता
5) बनैत-बिगड़ैत (कथा-संग्रह) सुभाष चन्द्र यादव
6) गामक जिनगी (कथा संग्रह) जगदीश प्रसाद मंडल
7) हम पुछैत छी (कविता संग्रह) विनीत उत्पल
8) मैथिली चित्रकथा -प्रीति ठाकुर
9) गोनू झा आ आन मैथिली चित्र-कथा- प्रीति ठाकुर
10) मैथिली-अंग्रेजी शब्दकोश खण्ड-1 , नागेन्द्र कुमार झा आ पञ्जीकार विद्यानन्द झा
11) मैथिली-अंग्रेजी शब्दकोश खण्ड -2 , नागेन्द्र कुमार झा आ पञ्जीकार विद्यानन्द झा
12) प्रबन्ध- निबंध-समालोचना- गजेन्द्र ठाकुर
13) सहस्त्रशीर्षा (उपन्यास) गजेन्द्र ठाकुर
14) पुरुष-परीक्षा (मैथिली चित्रकथा ) प्रीति ठाकुर
15) मिथिलाक लोकदेवता -प्रीति ठाकुर
16) मिथिलाक इतिहास- प्रोफेसर राधाकृष्ण चौधरी
17) अम्बरा (कविता संग्रह)- राजदेव मंडल
18) निश्तुकी (कविता संग्रह)- उमेश मण्डल
19) बेटीक अपमान आ छीनरदेवी (नाटक)- .बेचन ठाकुर
20) अनचिन्हार आखर (गजल संग्रह)- आशीष अनचिन्हार
21) रथक चक्का उलटि चलै बाट (पद्य संग्रह)- रामविलास साहु
22) वर्णित रस (पद्य संग्रह)- उमेश पासवान
23) हमरा बिनु जगत सुन्ना छै (गीत आ झारू संग्रह)- रामदेव प्रसाद मण्डल झारूदार
24) माँझ आंगनमे कतिआएल छी (गजल संग्रह)- मुन्नाजी
25) नव अंशु (गजल-हजल, रुबाइ संकलन) अमित मिश्र
26) मोनक बात (गजल-हजल-बाल गजल-रुबाइ-कता संकलन) चन्दन कुमार झा
27) कियो बूझि नै सकल हमरा (गजल, रुबाइ आ कता संकलन) ओम प्रकाश
28) VIDEHA DICTIONARY English-Maithili Dictionary-2012- Gajendra Thakur
29) Learn Mithilakshar - Gajendra Thakur
30) Learn Braille through Mithilakshar - Gajendra Thakur
31) Learn International Phonetic Script through Mithilakshar - Gajendra Thakur
32) A Survey of Maithili Literature- Radhakrishna Chaudhary
33) English-Maithili Dictionary Vol.-1 (COMPUTER DICTIONARY) Gajendra Thakur, Nagendra Kumar Jha, Panjikar Vidyanand Jha


text:
मातृभाषा दिवस पर नेपालक जनकपुर स्थिति जानकी मंदिरक प्रांगण मे मातृभाषा मे शिक्षा प्रदान करबाक मांग लेल हाथ मे तख्ती ल प्रदर्शन करैत विद्यार्थी।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
पटना : मुंगेर आ समस्तीपुर जिलामे माँ चैती दुर्गा केर मूर्ति विसर्जन करबाक समय दू टा पक्षकेँ बीच भेल टकड़ावसँ जमिकय पत्थरबाजी होबाक घटना सोझाँ आयल अछि। 24 घंटाक भीतर ई दुनू घटना भेल अछि। माहौल ततेक गंभीर बनि गेल जे पुलिस केर कतेको बेर हवाई फायरिंग करै पड़लनि। समस्तीपुर केँ रोसड़ामे मंगलदिन एकटा धार्मिक जुलूस पर कउनो असामाजिक लोक द्वारा चप्पल फेंकलासँ समूचा इलाकामे माहौल चिंताजनक बनि गेल अछि। अहिमादे ओतहि 24 घंटाक वास्ते धारा 144 लागाओल जेबाक जानकारी आबि रहल अछि।
दू टा पक्षक बीच पत्थरबाजी
पुलिसकेँ मंगलदिन रातिमे पथरावकेँ जानकारी भेटल छलनि। जनतब हो जे बाटा चौक पर उपद्रवी द्वारा दोकान सभमे लूटपाट सेहो कएल जेबाक खबैर आयल अछि मुदा एकर कउनो आधिकारिक पुष्टि एखन धरि नहि भेल अछि। ओतुका स्थानीय लोककेँ कहब छन्हि जे मूर्ति विसर्जनकेँ समय एकटा पक्ष गाना बजेबाक आ नारा लगेबाक विरोध कएलक, जाहिपर दुनू पक्षक बीच कहासुनी भेल आ देखैत-देखैत पत्थरबाजी शुरू भए गेलैक। अहि पत्थरबाजीमे कउनो तरहक हादसा होबाक खबैर एखन धरि सोझाँ तs नहि आयल अछि मुदा अहिमे 10 टा लोककेँ घायल होबाक जानकारी भेटल अछि।
एम्हर समस्तीपुरमे सोमदिन रातिके निकालल गेल धार्मिक जुलूस पर कउनो असामाजिक लोक द्वारा चप्पल फेंकबाक घटना घटल। रातिमे तs कहूना मामला शांत भए गेल छलैक मुदा भिनसर होइते जुलूसकेँ आयोजक आओर समर्थक सभ एकठाम इकट्ठा भए चप्पल फेंकनिहार पर कारवाई केँ माँगक लेल नारेबाजी करै लगलाह। तकरा बाद स्थिति बिगड़ैत चलि गेलैक, देखिते-देखिते समूचा रोसड़ा बाजार बंद भए गेल। स्थानीय लोक आ प्रशासनकेँ बीच गपशप सेहो चलि रहल छल मुदा किछु उपद्रवी लोक सभ एकरा गलत रूप दैत मामलाकेँ आरओ हवा दs देलक। ओतुका लोकक कहब छन्हि जे अहि मामलाकेँ बिगाड़ए में बाहरी लोककेँ हाथ अछि।
उल्लेखनीय अछि जे सोमदिन औरंगाबादमे सेहो हिंसा भड़कल छल। एतबा नहि अहूठाम दू समुदाय केर बीच भेल हिंसाकेँ बाद प्रशासन द्वारा कर्फ्यू लगा देल गेल छलैक। मीडिया रिपोर्टक अनुसार प्रशासन केर सुरक्षाबलकेँ उपद्रवी आओर दंगाई केँ देखिते गोली मारि देबाक आदेश देल गेल छल। जनतब हो जे अहि घटनामे सेहो उपद्रवी सभ द्वारा पचास सँ बेसी गाड़ी आओर दोकान केर आगि लगा देल गेलैक। ओतहि अहि घटनामे बीस टा पुलिसकर्मी समेत 60 सँ बेसी लोककेँ घायल होबाक खबैर भेटल छल। बताओल जा रहल अछि जे ई दंगा-फसाद ओहिसमय शुरू भेल जखन शहरकेँ नवाडीह इलाकामे रामनवमी केर शोभायात्रा निकालल गेल छलैक जाहिमे सेहो किछु उपद्रवी सभ द्वारा पत्थरबाजी कएल गेल।


text:
नवका- पुरनका लेख सर्च करु...
जयनगर सं रांची के लेल ट्रेन
मिथिलांचल केर लोक के लेल एकटा नीक खबर ई अछि जे आब रांची के लेल सेहो ट्रेन शुरू होबय जा रहल अछि. शुरू मे ई ट्रेन पूजा स्पेशन के नाम सं चलत बाद मे एकरा नियमित कs देल जाएत. रांची सं ई ट्रेन जयनगर के लेल ट्रेन संख्या 0825 के नाम सं चारि आओर 11 अक्तूबर केर चलत. इहे ट्रेन 0826 बनि कs पांच आओर बारह अक्तूबर के रांची के लेल रवाना होएत. मिथिलांचल के बड़ लोक रांची... झारखंड मे रहय छथिन्ह. आब सीधा जयनगर...दरभंगा मे चढु आओर रांची मे उतरु.
एकरे संग एकटा खबर ई अछि जे सकरी- बिरौल के बीच रेल सं संबंधित सभ काज पूरा भs गेल अछि आ जल्दीए एहि रूट पर ट्रेन के चलनाय शुरू होएत. बरसात खत्म भेलाह पर सकरी आओर झंझारपुर के बीच बड़ी लाइन के काज सेहो शुरू होएत. संगहि संग झंझारपुर मे कमला नदी पर नबका रेल पुल बनाबय के काज केर सेहो श्रीगणेश कएल जाएत.
अखन दरभंगा सं समस्तीपुर के बीच सिंगल लाइन होए के कारण क्रासिंग पर ट्रेन के काफी देर तक खाड़ होए पड़ैत अछि. एकरा ध्यान मे रखैत लाइन के दोहरीकरण कएल जाएत. शुरू मे थलवारा सं रामभद्रपुर के बीच काज कएल जाएत. एकर बीच मे पड़य वाला सात टा पुल के सेहो नबका बनाएल जाएत.
सदस्यता लें टिप्पणियाँ भेजें (Atom)


text:
जानकारी के अनुसार, गोष्ठि के अध्यक्षता कृपा नन्द झा आ संचालन आनंद झा कलैन्हि। गोष्ठीक मुख्य मुद्दा "मिथिला आंदोलनक वर्तमान ओ भविष्य"छल जाहि पर मुख्य वक्ता प्रोफ़ेसर उदय शंकर मिश्र, पंडित राम नारायण झा आ बीरबल यादव अप्पन अप्पन विचार विस्तार पूर्वक रखलन्हि।
आन्दोलनक वर्तमान ओ भविष्य कोन तरहक प्रयास सँ ठोस काएल जा सकैछि आ भूत मे कतय कतय चुक भेल ताहि पर रोहित यादव, मनोज झा, रंजीत लाल दास सेहो अप्पन अप्पन विचार देलन्हि। हिनका सभक अलावा सुरेंद्र झा, मोहन राज झा आ रंजीत यादव सेहो अप्पन अप्पन बात रखलन्हि।
गोष्ठी के बीच मे 2017 के प्रथम तीन मास के भीतर एकटा "मैथिल महा-सम्मलेन" करबाक बात तय भेल। जानकारी अनुसार अहि महा-सम्मेलनक संयोजन बीरबल यादव ओ संरक्षण कृपा नन्द झा ओ पंडित राम नारायण झा करता ताहि पर सामूहिक सहमति बनल।
अंत मे कृपा नन्द जी के अध्यक्षीय विचार के बाद गोष्ठीक विधिवत समापन भेल। गोष्ठीक दुन्नु मुख्य अतिथि के बीरबल यादव् आ आंदोलनक नव-कार्यकर्ता रंजीत यादव पाग-दोपटा सँ सम्मानित सेहो कलैन्हि।
गोष्ठि मे हिनका सभक अलावा, सत्रुघ्न यादव, राजन कुमार यादव, अमेलश मण्डल, कृष्णा नन्द झा, बैजू बावरा सेहो शामिल छलाह।


text:
अरस्तु
अरस्तु (३८४ ईपू – ३२२ ईपू) युनानी दार्शनिक छल । ओ प्लेटोक शिष्य आ सिकन्दर महानक गुरु छल । हुनकर जन्म स्टेगेरिया नामक नगरमे भेल छल । अरस्तु भौतिकी, आध्यात्म, कविता, नाटक, सङ्गीत, तर्कशास्त्र, राजनीति शास्त्र, नीतिशास्त्र, जीव विज्ञान सहित कयन विषयसभ पर रचना केनए अछि। अरस्तु अपन गुरु प्लेटोक कार्य आगा बढेनाए छल । प्लेटो, सुकरात आ अरस्तु पश्चिमी दर्शनशास्त्रक सबसँ महान दार्शनिकसभमे सँ एक छल । ओ पश्चिमी दर्शनशास्त्र पर पहिल व्यापक रचना केनए छल, जहिमे नीति, तर्क, विज्ञान, राजनीति आ आध्यात्मक मेलजोल छल । अरस्तुक राजीनीति पर प्रसिद्ध ग्रन्थ पोलिटिक्स छी ।[१]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ भाषा विज्ञान, डा० भोलानाथ तिवारी, किताब महल- दिल्ली, पन्द्रहवाँ संस्करण १९८१, पृष्ठ-४८१


text:
– बोर्ड आर टॉपर के साख पर बट्टा लगबै एहेन सवाल पर डिप्लोमेटिक सभ जवाब देलखिन।
– बाजलाह - हम बिहारक तरक्की चाहैत छी। मुदा, हुनका सभक भाव सँ बुझायल सब बहुत दुःखी छैथ।
– संयोग : बिहार के रहनिहार आर बिहार बोर्ड सँ पासआउट छह गोटा आईएफएस प्रदेश केर दौर पर आयल छैथ।
इ सभ छैथ बिहार शिक्षा बोर्ड केर पूर्व टॉपर
मनोज कुमार भारती – यूक्रेन म' भारत के राजदूत छैथ। मधुबनी के बेनीपट्टी खेरहा के छैथ। पढाई नेतरहाट सँ केलाह। टॉपर छलाह। आईआईटी कानपुर से बीटेक केलाह आर फेर आईआईटी दिल्ली सँ एमटेक केलाह।
प्रभात कुमार – मुजफ्फरपुर के बखड़ा-गोबिंदपुर के छैथ कोलंबिया म' भारत के राजदूत छैथ। सेंट माइकल, पटना सँ पढाई केलाह। टॉपर रहल छैथ।
संजीव रंजन – अर्जेंटीना म' राजदूत छैथ। गया के नाजरथ सँ पढ़ाई भेल छैन्ह। सेंट माइकल, पटना सँ 12वीं केलाह। डीयू सँ ग्रेजुएशन केलाह। बाद म' आइएफएस बनलैथ।
राजीव कुमार – सेनेगल में भारत के राजदूत छैथ। सीतामढ़ी के रहिवासी छैथ।
आलोक कुमार सिन्हा – बहरीन में भारत के राजदूत छैथ।
कुमार तुहीन – नामीबिया में भारत के उच्चायुक्त छैथ।


text:
आइ रचल जायत एक नव इतिहास बंगलुरु मे
जुटथिन बंगलुरु मे मैथिल समाज, विषय रहत दहेज मुक्त मिथिलाक प्रयास। स्मारिका २०२१ केर विमोचन बंगलुरु मे होयत आइ। विमर्शक केन्द्र मे रहल सिलिकौन वैली मे मैथिल परिवार आ तिनका सभक बीच मे बढय-बनय दहेज मुक्त विवाह केर सुमधुर सम्बन्ध।
विदिते अछि जे हम मिथिलावासी आजुक समय मे सौंसे संसार मे पसरि चुकल छी। स्वाभाविक कारण रोजी-रोटी, इज्जत आ स्वाभिमानक संग जीवन जियय के मानवीय आचरण केँ अनुगामी हम मैथिल आईटी सेक्टर मे सेहो ओतबे आगू छी जतेक कि संसारक कोनो अन्य तीक्ष्ण बौद्धिक समाज। मैथिलक पहिचान पौराणिक काल मे जहिना ‘आत्मविद्या’ केर आश्रयदाताक रूप मे विष्णुपुराण सुपरिभाषित कयने अछि, किछु तहिना आजुक संसार मे सूचना तकनीक आ कम्प्यूटर तकनीक संग अनेकों इन्टरनेट क्रान्ति आ डिजिटल क्रान्तिक समय मैथिल ब्रेन सब समूचा संसारक टेक्नोलौजी केँ अपन विलक्षण पूर्वाधार आ व्यवस्थापन (infrastructure and management) सँ कर्नाटक राज्यक राजधानी बंगलुरु द्वारा होइत अछि, जतय मैथिल परिवारक संख्या विगत ४ दशक मे लगभग १ सँ २ लाख के बीच मानल जाइत अछि। एहि सम्बन्ध मे २०१८ मे आयोजित ‘मैथिली महायात्रा’क दरम्यान हमरा जे तथ्यांक प्राप्त भेल ताहि मुताबिक ई संख्या पुख्ता नहि बल्कि मौखिक आकलन (verbal speculation) मात्र मानल जा सकैछ। विगत एक दशक मे मैथिल परिवार सब विभिन्न अवसर जुड़बैत आपस मे मेल-मिलाप बढा रहल छथि, ई बहुत पैघ खुशखबरी सेहो कहल जा सकैछ। परञ्च जीवनक सब सँ बेसी महत्वपूर्ण संस्कार आ सभ्यता-सृष्टिक संरक्षणार्थ सर्वोपरि आवश्यकता ‘विवाह’ आ ताहु मे ‘दहेज मुक्त विवाह’ केर पुनीत उद्देश्य सँ आपसी भेंटघांट करबाक दिवस आइये जुड़ल से कहि सकैत छी। आगामी समय मे साल मे कम सँ कम ५ बेर ‘वैवाहिक परिचय सभा’क आयोजन करैत मैथिल समुदाय (विभिन्न जाति, धर्म) केर लोक आपस मे मेल-मिलाप करथि, यैह लक्ष्य अछि।
माँगरूपी दहेज केर प्रतिकारार्थ जे स्वयंसंकल्पक अभियान २०११ मे सामाजिक संजाल सँ चलल ओ शनैः शनैः माटि पकड़ब आरम्भ कय चुकल अछि। पूरे १० वर्ष के बाद प्रकाशित ‘स्मारिका-२०२१’ एहि बातक बड पैघ गवाही दय रहल अछि। आइ भारत-नेपाल केर अनेकों स्थान सँ हजारों परिवार अपना केँ दहेज मुक्त कहिकय स्वयं घोषणा कयलनि, हजारों परिवार एक स्मारिका रूपी टूल केँ मैथिलक आगामी समयक वैवाहिक समस्याक निदान लेल ‘टूलकिट’ केर रूप मे ‘मिलन समारोह’ मार्फत बाकी निर्णय कय रहल छथि, यैह बड पैघ बात भेलैक आ एकर बड पैघ जरुरतो छैक, खास कय केँ मिथिला जेहेन समृद्ध सर्वथा प्राचीन आ पौराणिक सभ्यताक लोक लेल ई परमावश्यक छैक। आर ई सिलसिला दिल्लीक दिलवाली भूमि सँ आरम्भ भ’ दरभंगाक दरियादिली आ पाटलीपुत्र (पटना)क स्ट्रेटजिक प्वाइन्ट होइत आब सिलिकौन वैली धरिक यात्रा पूरा करय जा रहल अछि, शायद सोचल (परिकल्पित) साहित्य अनुरूप हम सब सफल भ’ रहल छी। आब देखा चाही जे बंगलुरु मे हमरा लोकनि भविष्यक वास्ते केहेन नींब (बुनियाद) ठाढ़ करैत छी। जाहि मकानक नींब मजबूत हुए ओकरा केहनो भूकम्प कि तूफान कि डिगा सकत भला! हमर यैह शुभकामना जे अपने लोकनि सक्षम-सुदृढ़ मस्तिष्कक धनी व्यक्ति-परिवार-समाज सम्पूर्ण-समग्र उद्देश्य व लक्ष्य केर प्राप्ति लेल एकटा ठोस अवधारणा ठाढ़ करैत आजुक मिलन समारोह केँ पूर्ण करब। स्मारिका टूलकिट बनत से विश्वस्त रहब। ॐ तत्सत्!!
बसन्त ऋतु केँ सब ऋतुक राजा कहल गेल छैक। होली मात्र किछु दिन बाद होयत। मुदा वातावरण मे फगुआ आ हमरो सभक मन-मस्तिष्क मे फगुआहैट लागि चुकल अछि। आइ मिथिलानी लोकनि पियर साड़ी मे अओती, पता नहि हमर कनियाँक पास पियर छन्हि वा नहि यात्राकाल मे… तखन कहाँदिन गुलाबी सेहो चलतय ई बात-विचार कय रहल छलखिन्ह आपस मे… चलबे नहि करतय, दौड़तय… अर्थात् आइ बहुतो परिवार आपस मे एहि लेल मिलन करता जे सोचल गेल पैघ लक्ष्य केँ कोना हासिल कयल जाय। हमर पुनः शुभकामना अपने लोकनिक आजुक आयोजन लेल।
हरिः हरः!!
पुनश्चः याद राखब – जानकी जी केर अंश सहित अपने समस्त मिथिलानी केर नेतृत्व महत्वपूर्ण अछि। हम मैथिल पुरुष अहाँ सभक संग सदिखन ठाढ़ छी आ रहब। पुनः शुभकामना!!


text: एहन खबर अछि जे बिहार के पूर्णिया मे सुखोई के बेस बनाएल जाएत. एयर फोर्स के तरफ सं पूर्णिया एयर फोर्स स्टेशन के सुखोई-30 के लेल चयन करय के फैसला एकटा नीक खबर मानल जएबाक चाही. ई सभ चीन के बढ़ैत प्रभाव के देखैत कएल जा रहल अछि. पूर्णिया मे एयर फोर्स के बड़का विमान उतरय के सुविधा अछि मुदा सुखोई के लेल किछ अपग्रेड करय के जरूरत अछि. ओकरा करि लेल जाएत. एहि ठाम सुखोई के एकटा पूरा अड्डा बनत. अहां के कि लगैत अछि कि सरकार के ई कदम पहिनहि उठएबाक चाही छल ? भारत के जेहि हिसाब सं खतरा अछि ओहि हिसाब सं सीमावर्ती इलाका मे इंफ्रास्ट्रक्चर के विकास नहि कए गेल अछि. भारत के नेपाल... चीन सं लागल सीमावर्ती इलाका मे अहां देखि सकय छी जे बिजली...सड़क…पानी...संचार के कि हाल अछि? सरकार के तुरंत एकरा सभ के गंभीरता सं ल बिहार के पूरा सीमावर्ती इलाका मे सड़क के जाल बिछएबाक चाही. अखन त ई हाल अछि जे जगह-जगह गड्ढा बनल अछि कई ठाम त रोड बुझाएते नहि अछि. संचार व्यवस्था के सेहो खराब हाल अछि. अखनो सैकड़ो एहन गाम अछि जतय बिजली के पोल तक नहि अछि. अहां के कि लगैत अछि सरकार के कि- कि करय के जरूरत अछि?


text:
मधुबनी। दुर्गानाथ झा। बेनीपट्टी सS कांग्रेस विधायका श्रीमती भावना झा आ विवाद एक द्वार के पूरक लगैत छैथ। विधायका श्रीमती झा विवाद के पाछा छैथ अथवा विवाद माननीय के पाछा ई बुझब "पैदल कलकता जाएब" कहावत के चरित्रार्थ करैत अछि। श्रीमती झा पूर्व विधायक स्व युगेश्वर झा के पुत्री छैथ , स्व झा के देहावसानक' बाद 2015 में भेल चुनाव में कांग्रेस के टिकट पर बेनीपट्टी विधानसभा सs जीत पाटलिपुत्र पहुँचलि। श्रीमती झा के संग विवादक शुरुवात सेहो टिकट काल स ही कहल जाइत अछि। स्व झा के निधन के बाद कांग्रेस के स्थानीय नेता सभ के कोंग्रेस सS टिकट भेटबाक आस लगाउने रहैथ , परन्तु श्रीमती भावना झा के टिकट भेटल।
चुनाव के बाद श्रीमती भावना झा के नाम पहिल बेर मिडिया में विधानसभा में सेल्फी खीचय के कारण अध्यक्ष सS डांट सुनला के बाद आएल रहे। जाहि पर अपन पक्ष रखैत विधायका कहली जे हम पहिल बेर विधायक बनानौहे ताहि लेल हम कायदा कानून स अनभिज्ञ छानो।
विधायका भावना झा के नाम सेल्फी विवाद एक बेर फेर स्थानीय मिडिया सS लक राष्ट्रिय मिडिया तक में आयल आर आरोप पहिने सS ज्यादे संगीन छल, 2016 सितम्बर के बसैठ सुंदरपुर में भेल बस हादसा स्थल पर सेल्फी लक सोशल साइट पर पोस्ट करबाक मामिला बहुत गरमाइल रहे जाहि के बाद विधायका के उतर दैत नै बनैत छल। देखैते - देखैते #सेल्फी_विथ_डेथ_बॉडी सोशल मिडिया पर ट्रेंड करै लागल छल। एही घटना के विषय में विधायका के द्वारा मुख्यमंत्री के नाम लिखल गेल पत्र में पत्र संख्या आ दिनांक नै रहबाक कारन सोशल मिडिया धुरंधर सभ मुद्दा बना लेला आ सोशल मिडिया पर #अनपढ़_दिदिया ट्रेंड करे लागल।
एही घटना के किछ दिन बाद बेनीपट्टी विधायक पर श्री श्याम लाल साहक' पुत्री के बियाह में तोड़ - ताड करबा में आयल। मई 2017 में श्री साह के पुत्री के बियाह के कार्यक्रमक' आयोजन बेनीपट्टी कांग्रेस कार्यालय परिसर में चली रहल छल , विधायक भावना झा पर ओहिठाम पहुंच परिसर में बनल अस्थाई भंडार घर में राखल बाराती के लेल नाश्ता पैकेट फेकबाक आरोप लागल छल। श्री साह के परिजन के अनुसार ओ स्थनीय नेता सS बात क' तय रकम में कांग्रेस के परिसर बुक करेने छलाह बाबजूद ओकर विधायक अपन दबंगई देखेलि। स्थनीय नेता सभ एही बात अपन पल्ला झाड़ा लागला।
श्रीमती झा के नाम एतबै नै अपितु बेनीपट्टी हाई स्कूल में झंडा फहराबा , स्थनीय प्रशासन , बैढ़ में NDRF के नाव के विवाद इत्यादि अनेको छोट - पैग विवाद के संग चोली दामन के रिस्ता रहल छैन अखन तक।


text:
विधान सभा
विधान सभा या विधायी सभा जकरा भारतक बहुत रास प्रदेशसभ मे निम्न सदन (द्विसदनीय विधायी सभा मे) या युनीकेमरल (एक सदनीय विधायी सभा मे) सेहो कहल जाइत अछि।[१]दिल्ली आ पुदुच्चेरी नामक दुई केन्द्र-शासित प्रदेश सभमे सेहो एहि नामक प्रयोग निचला सदनक लेल कएल जाएत अछि। 7 गोट द्विसदनीय राजकीय विधायिका मे ऊपरी सदन कें विधान परिषद कहल जाइत अछि।
विधान सभाक सदस्य राज्यसभक लोकक प्रत्यक्ष प्रतिनिधि होइत अछि कारण हुनका सभ कें कोनो एक राज्यक १८ वर्ष सँ अधिक आयु वर्गक नागरिकसभ द्वारा प्रत्यक्ष चुनल जाइत अछि । एकर सदस्य अधिकतम संख्याकभारतक संविधानद्वारा निर्धारण कएल गेल अछि जाहि मे 500 सँ अधिक ओ 60 सँ कम सदस्य नहि भऽ सकैछ । ओना तँ संसदक एकटा अधिनियम द्वारा विधानसभाक सदस्य- संख्या 60 सँ कम भऽ सकैत अछि जेना गोवा, सिक्किम, मिजोरम आ केन्द्र शासित प्रदेश पुदुच्चेरी। किछु राज्यसभ मे राज्यपाल 1टा सदस्य के अल्पसङ्ख्यक सभक प्रतिनिधित्व करबाक लेल नियुक्त क' सकैत अछि, उदाहरणक लेल जं एङ्लो इन्डियन किंवा आंग्ल-भारतीय समुदाय कें बुझाएत जे सदन मे अल्पसङ्ख्यक सभ कें उचित प्रतिनिधित्व नहि भेटल अछि तँ अहि आशयक अभ्यावेदन राज्यपाल वा अस्वीकार भेला पर राष्ट्रपतिक समक्ष विचारणक लेल समर्पित क' सकैत अछि । राज्यपाल द्वारा नाम-निर्देशित कयल गेल वा नियुक्त कएल गेल सदस्यसभ कें विधानसभा सदस्य किंवा एमएलए (MLA) कहल जाएत अछि।
प्रत्येक विधान सभाक कार्यकाल पाँच वर्षक होइत अछि जकर बाद पुनः चुनाव होइत अछि। आपातकालक समय मे एकर सत्रावधि के बढ़ाओल जा' सकैत अछि किंवा एकरा भङ्ग कएल जा सकैछ। विधान सभाक एक सत्र ओना तँ पाँच वर्षक होइत अछि मुदा मुख्यमन्त्रीक अनुरोध पर राज्यपाल द्वारा एकरा पाँच साल सँ पुर्व सेहो भङ्ग कएल जा सकैत अछि। विधानसभाक सत्र आपातकालीन शासन मे बढ़ाओल जा सकैत अछि मुदा एक बेरि मे मात्र 6 मासक लेल । विधान सभा मे बहुमत नहि रहि गेला पर किंवा गठबन्धन सरकारक विरुद्ध अविश्वास प्रस्ताव पारित भऽ गेला पर सेहो विधानसभा भङ्ग कएल जा सकैछ ।


text:
मुजफ्फरपुर:पूर्व मेयर "समीर कुमार" आओर हुनक ड्राइवरक हत्याक मामला में पुलिसक जांच अखन चालु अछि।एहि मामला में एसएसपी हरप्रीत कौर मीडिया सs बात करैत जानकारी देलैथ कि पुलिस केँ हाथ किछु अहम सुराग लागल अछि।एहिके जांच कैल जा रहल आई आओर जल्दे एही मामलाक खुलासा कँ देल जैत।
ऐही घटनाक बाद मौका पर पहुंचल एसएसपी हरप्रीत कौर एही हत्याकांडक बारे में जांचक बाद पूरा जानकारी देबैए केँ बात कहलैथ। ओ बतेलैथ कि घटनास्थल पर लागल सीसीटीवी फुटेज सs किछू जानकारी सामने ऐल अछि।मुदा ओहि सबहक बारे में गहन जांच केलाक बाद किछु भी बताओल जा सकैत अछि।एसएसपी जानकारी देलक जेँ अहि घटनाक बाद दुनु लहासक पोस्टमार्टम करा कँ हुनक परिजन के दँ देल गेल।
ओतैए हत्या में उपयोग कैल गेल हथियारक बारे में पूछला पर एसएसपी कहलक कि कोनो नम्हर हथियार सs हुनक ई हत्या कैल गेल अछि,फिलहाल अखन हथियारक पहचान करबाक लेल एसएफएल केँ टीम केँ बजैल गेल अछि। वैह घटनाक कारणक बारे में ओ कहलैथ कि अखन जांचक बादें किछु भी बताओल जा सकैत अछि।संगैहि एसएसपी ईहो कहलक कि 20 केँ करीब गोली कार केँ शीशे में लागल भेटल।
#पूर्व मेयर हत्या कांड #मुज़फ़्फ़रपुर #मैथिली समाचार


text:
नई दिल्ली । गगन यानी जीपीएस युक्त जियो ऑग्मेंटेड नेविगेशन प्रणाली क शुरुआत करैत नागरिक उड्डयन मंत्री प्रफुल्ल पटेल कहला जे बिहार क राजधानी पटना क हवाई अड्डा क विस्तार करबाक योजना पर काज भ रहल अछि। ओ कहला जे मंत्रालय रनवे क लंबाई बढ़ेबा लेल तैयार अछि,मुदा एकरा लेल जमीन क अधिग्रहण आदि क संभावना नहि अछि।
मंत्री जी कहला जे विस्तार क लेल हवाई अड्डे क पड़ोस मे मौजूद जैविक उद्यान क सहारा लेल जा सकैत अछि। एकर तहत उद्यान क किछु गाछ कए काटल जा सकैत अछि आ रनवे क लंबाई बढ़ाउल जा सकैत अछि। मुदा एकर संबंध मे पर्यावरण क पहलू स मंजूरी देबाक काज बिहार सरकार क अछि। कुल मिला कए पटेल एहि मामला मे अपन हाथ बचा, बिहार सरकार पर मामला कए डालि देलथि
दोसर दिस कहलथि जे गगण क संगहि भारत उपग्रह आधारित नेविगेशन प्रणाली वाला चारित देश बनि गेल। इ प्रणाली केवल अमेरिका, यूरोप आ जापान मे अछि। एहि प्रणाली क प्रमाणन क काज नवंबर स शुरू होएत आ जून 2013 तक चलत। नेविगेशन प्रणाली कोनो विमान कए उड़ान भरैत काल दिशा आ दूरी आदि बतेबाक काज करैत अछि। एकर बिना कोनो विमान कए उड़ान भरब संभव नहि अछि।
भारतीय विमानपत्तन प्राधिकरण क अध्यक्ष वीपी अग्रवाल कहला जे एहि स विमानन कंपनी कए बहुत पैसा बचि जाएत।


text:
— आभा झा।
अपन मिथिला के लोक पाहुन सत्कार लेल प्रसिद्ध अछि।अतिथि सत्कार पारिवारिक जीवन के एक महत्वपूर्ण व्यवहार छैक। परिवार में पाहुन के एनाइ या स्वयं पाहुन बनि कऽ जाइ के प्रसंग अबैत रहैत छैक। तखने दुनू के आपस में मधुर संबंध बनल रहैत छैक। ताहि दुवारे दुनू पक्ष के किछ मर्यादा के ध्यान में रखनाइ तथा निभेनाइ आवश्यक अछि।आतिथेय के भूमिका पाहुन के एला पर ही प्रारंभ होइत छैक।अतः सर्वप्रथम पाहुन के व्यवहार पर विचार आवश्यक छैक। बिना आमंत्रण के कतौ पहुँचनाइ उचित नहीं,भले ही संबंधिक के घर हो या मित्र के।पहिने लोक के एतेक सुविधा नहिं छल तैं अचानक कखनो राति बिराति पाहुन सब पहुँच जाइत छलाह। माँ के देखियै पुछैत कि खेनाइ बना दिय ने।माँ ओतेक राति में पाहुन के सत्कार लेल खाना बनबैत छल।आब तऽ लोक के मोबाइल फोन भेला सँ बहुत सुविधा भऽ गेल छैक। पाहुन पहिने घरवैया के खबरि कऽ दैत छथिन कि हम आबि रहल छी।घरवैयो ओहि हिसाब सँ अपन तैयारी केने रहैत छथि।हुनकर खाइ पीबै के पूरा इंतजाम रहैत छनि।कोनो- कोनो पाहुन तऽ अबैत छलाह तऽ जाइ के नामे नहिं लैत छलाह। एहेन पाहुन के लोक बिकट पाहुन कहैत छथिन। एहेन पाहुन के दू-चारि दिन तऽ घरवैया सब झेल लैत छथि मुदा ओकर बाद हुनका संगे घरवैये जेकां व्यवहार कैल जाइत छनि।तैं बिकट पाहुन बनि कऽ कतौ नहिं जा धमकी।चाहे कतबो करीबी संबंध हो या घनिष्ठ मैत्री हो देवी सती के कथा एहि संदर्भ में स्मरण करि लेबाक चाही।ओ अपन पिता दक्ष प्रजापति कतऽ बिकट पाहुन के रूप में पहुँच गेलीह।एहि कारण ओतऽ उपेक्षा भरल वातावरण के कचोट सँ हुनका पश्चाताप के अग्नि में जरय पड़लनि।जतऽ अतिथि बनि कऽ रहि रहल छी,हुनका सँ घनिष्ठता – सद्भावना भेनाइ ही पर्याप्त नहीं।ई आर्थिक संकट के युग छैक। इहो भऽ सकैत अछि कि निश्छल सद्भाव भेला पर आतिथेय आर्थिक विवशता के कारण आतिथ्य सत्कार में असमर्थ होइथ।अतः एहि सब बात के विचार केला के बाद ही कतौ पाहुन बनि कऽ जेबाक तैयारी करबाक चाही।यदि स्थिति अनुकूल हो और बहुत घनिष्ठता हो तखन अपन पहुँचै के सूचना दैत गाड़ी आदि के समय सेहो लिखा देबाक चाही,ताकि घरवैया स्वागत लेल पहुँचि सकैथ। घरवैया के सेहो एहि संदर्भ में समान जिम्मेदारी छैक। जखन पाहुन आबैथ ओहि समय यदि भऽ सकै तऽ स्टेशन , बस स्टैंड पहुँचबाक चाही।एहि सँ घरवैया के प्रसन्नता और उत्साह प्रकट होयत तथा पाहुन अपन आबै के अनुकूल प्रतिक्रिया देखि कऽ आनंदित हेता।स्वागत-सत्कार जेहेन अपन स्थिति अछि,ओहने सत्कार करबाक चाही।अपन हैसियत के हिसाब सँ घरवैया हुनकर सत्कार करैत छथि।कतेक पाहुन के ई आदत होइत छैक अहाँ कतबो नीक आदर-सत्कार करबै तइयो नुख्स निकालै के।घरवैया के कार्यक्रम में अव्यवस्था पैदा करय वाला पाहुन भार जेकां प्रतीत होइत छैक।घरवैया के घरेलु कार्य में पूरा हाथ बंटेबाक चाही।आवश्यकता सँ बेसी कखनो नहिं रूकबाक चाही।पाहुन जतेक कम समय रहता और जतेक उत्तम व्यवहार करता,परस्पर आकर्षण और मधुर संबंध ओतेक बनल रहत।अपन घरक दुखड़ा लऽ कऽ नहिं बइस जेबाक चाही।जिनकर बीच अति प्रगाढ़ संबंध अछि,हुनके सँ एहेन चर्चा ठीक रहैत छैक। अन्यथा बेसी निजी व्यथा कथा दोसर पक्ष के उकता दैत छैक।” रहिमन
निज मन की व्यथा , मन ही राखो गोप “।एहि दोहा के सदा स्मरण रखबाक चाही।बिकट पाहुन कहैत छलखिन काल्हि चलि जायब लेकिन हुनकर काल्हि अबैत -अबैत दस दिन भऽ जाइत छलनि।तरूआ बघरूआ खा-खा कऽ पेट सेहो खराब कऽ लैत छलाह फेर घरवैया के हुनकर इलाज सेहो करबै पड़ैत छलनि।तैं बिकट पाहुन बनि कतौ नहिं जाइ ई पाहुन संग घरवैया लेल सेहो उचित छैक।जय मिथिला जय मैथिली ।
आभा झा( गाजियाबाद)


text:
पटना। बिहार मे मकान क छत पर डीटीएच क छाता क संग संग सोलर प्लेट सेहो आब आम होइत जा रहल अछि। बिजली क किल्लत क कारण विकल्प क तौर पर सौर ऊर्जा काफी लोकप्रिय भ रहल अछि। एहि क्षेत्र क कंपनी क कारोबार बढि कए सालाना करीब 35 स 40 करोड़ तक जा पहुंचल अछि। एकटा सामान्य घर कए बिजली क मांग क पूर्ति करबा लेल 15 स 17 हजार मे सौर उपकरण बाजार मे उपलब्ध अछि। कंपनी लेल बिहार एखन व्यावसायिक दृष्टिकोण स प्राथमिकता सूची मे अछि, किया त शेष भारत मे जेतबा सौर उपकरण बिकाइत अछि ओतबा असगर बिहार, झारखंड आ ओडिशा मे बिका रहल अछि। सौर ऊर्जा कंपनी क कहब अछि जे वर्तमान मे बिहार सरकार एकरा बढ़ावा दिए त एकर काफी विकास भ सकैत अछि। दोसर दिस राज्य क बिजली मंत्री बिजेंद्र प्रसाद यादव कहैत छथि जे सौर ऊर्जा लेल जे ‘मैपिंग’ कराउल गेल अछि ओकर अनुसार स राज्य मे सौर ऊर्जा स विद्युत उत्पादन क अपार संभावना अछि। राज्य सरकार सौर ऊर्जा प्रोत्साहन नीति क तहत कई प्रकार क प्रोत्साहन क घोषणा केने अछि। अनुपयोगी जमीन (वेस्टलैंड) पर बिजली सौर ऊर्जा उत्पादन संयंत्र स्थापित करबा लेल सरकार पंजीकरण आ प्रवेश कर कए माफ क देने अछि।
यादव कहला जे सौर ऊर्जा स 250 मेगावाट क बिजली उत्पादन क विभिन्न परियोजना क प्रस्ताव कैबिनेट कए पठाउल गेल अछि जेकरा जल्द मंजूरी भेटत। सौर उर्जा स विद्युत उत्पादन क दिशा ‘मैपिंग’ करनिहार संस्थान ‘वर्ल्ड इंस्टीट्यूट ऑफ सस्टेनेबल एनर्जी’ (वाइज) क अनुसार बिहार भारत क ‘मॉडरेट सोलर रेडिएशन जोन’ मे अबैत अछि। साल भरि मे 280 दिन चमकीला दिन रहैत अछि। वाइज क अनुसार, छोट पैघ उपकरण क अलावा बिजली उत्पादन क एहि ठाम अपार संभावना अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna